cyanic-selkie/wikianc huggingface dataset:
ലത്തീഫ ബിൻത് മുഹമ്മദ് ബിൻ റാഷിദ് അൽ മക്തൂം
വിവാദം
2018 മെയ് മാസത്തിൽ മുൻ ഫ്രഞ്ച് നേവി ഓഫീസർ ഹെർവെ ജൗബർട്ടിന്റെ മുൻ ഭാര്യ ഹെലൻ ജൗബർട്ട് ഡെയ്‌ലി ബീസ്റ്റിനോടായി, ജൗബർട്ടും രാധ സ്റ്റിർലിംഗും അഞ്ച് വർഷമായി ലത്തീഫയുമായി ബന്ധപ്പെട്ടിരുന്നുവെന്നും രക്ഷപ്പെടാനുള്ള പദ്ധതി ഇവർ ഒരുമിച്ചാണ് കണ്ടുപിടിച്ചുവെന്നത് എന്നറിയിച്ചു: “ ഹെർവെ അവളെ രക്ഷപ്പെടാൻ സഹായിക്കും, അവളെ രക്ഷപ്പെടുത്തികഴിഞ്ഞാൽ മകൾ അച്ഛന്റെ അടുത്തെത്തി 'എനിക്ക് 30 ലക്ഷം ഡോളർ വേണം, അല്ലെങ്കിൽ ഞാൻ എല്ലാം മാധ്യമങ്ങളോട് പറയും എന്ന് പറയാൻ പോവുകയായിരുന്നു. അതൊരു ഗൂഢാലോചന ആയിരുന്നു.അതൊരു നിയന്ത്രണം പോയ ഒരു അഴിമതി പദ്ധതിയാണ് എന്നും അവകാശപ്പെട്ടു. സ്റ്റിർലിംഗ് പറയുന്നതനുസരിച്ച്, തന്റെ ജീവനെ ഭയന്ന് ബോട്ടിൽ നിന്ന് "വെടിവയ്പ്പ് കേൾക്കുന്നു" എന്ന് പറഞ്ഞുകൊണ്ട് ലത്തീഫ വാട്ട്‌സ്ആപ്പ് വഴി ആണ് കോൾ ചെയ്തത്. കോളിന്റെ തെളിവുകൾ അമേരിക്കയിലെയും യുണൈറ്റഡ് കിംഗ്ഡത്തിലെയും അധികാരികൾക്ക് നൽകുകയും അവ റിപ്പോർട്ടർമാർക്ക് ലഭ്യമാക്കുകയും ചെയ്തു. ഇന്ത്യൻ മഹാസമുദ്രത്തിലെ ആരോപണവിധേയമായ സ്ഥലത്ത് നിന്ന് വിളിക്കാൻ സാധാരണയായി ഒരു സാറ്റലൈറ്റ് ഫോൺ ആവശ്യമാണെന്ന് ഡെയ്‌ലി ബീസ്റ്റ്  ചൂണ്ടിക്കാട്ടി. നോസ്ട്രോമോ സാറ്റലൈറ്റ് ഫോൺ ഉപയോഗിച്ചിരുന്നതായി സ്ഥിരീകരിച്ചു. 2019 ഓഗസ്റ്റിൽ, ടീന ജൗഹിയനെൻ തന്റെ ഭാഗം ഓൺ‌ലൈൻ മാഗസിൻ ഇൻസൈഡറിന് വിവരിച്ചു.
പിടികൂടുന്നതിൽ എഫ്ബിഐയുടെ പങ്ക്
യുഎസ്എ ടുഡേയുടെ റിപ്പോർട്ടു പ്രകാരം, ഫെഡറൽ ബ്യൂറോ ഓഫ് ഇൻവെസ്റ്റിഗേഷൻ (എഫ്ബിഐ), “ശക്തനായ ദുബായ് നേതാവിന്റെ ഓഫീസിൽ നിന്നുള്ള അടിയന്തിര സഹായ അപേക്ഷയ്ക്ക് മറുപടി നൽകികൊണ്ട്, അവളെ പിടികൂടുന്നതിന് ആവശ്യമായ സഹായം നൽകി.” എന്നാൽ ഈ റിപ്പോർട്ടിനോട് പ്രതികരിക്കാൻ എഫ്ബിഐ വിസമ്മതിച്ചു.
അവലംബങ്ങൾ
വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:1985-ൽ ജനിച്ചവർ വർഗ്ഗം:Pages with unreviewed translations
കേരളസംസ്ഥാന ചലച്ചിത്രപുരസ്കാരം 2002
മികച്ച ചിത്രത്തിനുള്ള 2002-ലെ കേരളസംസ്ഥാന ചലച്ചിത്രപുരസ്കാരം സതീഷ്‌ മേനോൻ നിർമിച്ചു സംവിധാനം ചെയ്ത ഭവം കരസ്ഥമാക്കി. ഒടുവിൽ ഉണ്ണികൃഷ്ണൻ മികച്ച നടനുള്ള പുരസ്കാരവും, നവ്യ നായർ മികച്ച നടിക്കുള്ള പുരസ്കാരവും നേടി. ഈ വർഷം മികച്ച സംവിധായകനുള്ള പുരസ്കാരം നല്കപ്പെട്ടില്ല. thumb|150px|ജെ.സി. ഡാനിയേൽ പുരസ്കാരം [[കെ.ജെ. യേശുദാസ്|യേശുദാസ്]] thumb|150px|മികച്ച നടൻ [[ഒടുവിൽ ഉണ്ണികൃഷ്ണൻ]]
ജെ.സി. ഡാനിയേൽ പുരസ്കാരം
thumb|150px|മികച്ച നടി [[നവ്യ നായർ]]
സെഡൺ പാർക്ക്
ന്യൂസിലൻഡിലെ ഹാമിൽടണിലുള്ള ഒരു ക്രിക്കറ്റ് സ്റ്റേഡിയമാണ് സെഡൺ പാർക്ക്. മുൻ ന്യൂസീലൻഡ് പ്രധാനമന്ത്രി റിച്ചാർഡ് ജോൺ സെഡണോടുള്ള ആദരസൂചകമായാണു സ്റ്റേഡിയത്തിനു അദ്ദേഹത്തിന്റെ പേരു നൽകിയത്. ആഭ്യന്തര ക്രിക്കറ്റിൽ നോർത്തേൺ ഡിസ്റ്റ്രിക്റ്റ്സ് ടീമിന്റെ ഹോം ഗ്രൗണ്ടാണിത്. 2015 ക്രിക്കറ്റ് ലോകകപ്പിനും സെഡൺ പാർക്ക് വേദിയായിട്ടുണ്ട്.
പുറത്തേക്കുള്ള കണ്ണികൾ
വർഗ്ഗം: ക്രിക്കറ്റ് സ്റ്റേഡിയങ്ങൾ വർഗ്ഗം:ന്യൂസീലൻഡിലെ ക്രിക്കറ്റ് സ്റ്റേഡിയങ്ങൾ വർഗ്ഗം:2015 ക്രിക്കറ്റ് ലോകകപ്പ് വേദികൾ
റൊജാവാ വിപ്ലവം
ഉത്തര സിറിയയിലെ റൊജാവ എന്ന പ്രദേശത്ത് 2012 മുതൽ അരങ്ങേറിക്കൊണ്ടിരിക്കുന്ന മാർക്സിസ്റ്റ്-ലെനിനിസ്റ്റ് ചായ്വ്വുള്ള ഒരു പ്രക്ഷോഭമാണ് റൊജാവാ വിപ്ലവം. റൊജാവ പ്രദേശത്ത് ഡെമോക്രാറ്റിക് കൊൺഫെഡറിലസിത്തിൽ അധിഷ്ടിതമായ ഒരു സ്വതന്ത്ര ഭരണ പ്രദേശം സ്ഥാപിക്കാൻ പ്രക്ഷോഭകാരികൾക്ക് താൽക്കാലികമായി സാധിച്ചിട്ടുണ്ട്. ഏതാണ്ട് ഒരു സ്വതന്ത്രരാജ്യം പോലെയാണ് റൊജാവാ പ്രദേശം. വിപ്ലവകാരികൾക്ക് പ്രത്യയശാസ്ത്രപരമായ പ്രചോദനം കുർദിഷ് തൊഴിലാളി പാർട്ടിയായ പി കെ കെ യുടെ സ്ഥാപക നേതാവായ അബ്ദുള്ള അജലന്റെ കൃതികളാണ്. പി കെ കെ തുടക്കത്തിൽ ഒരു ശുദ്ധ മാർക്സിസ്റ്റ് ലെനിനിസ്റ്റ് പാർട്ടി ആയിരുന്നെങ്കിലും പിൽക്കാലത്ത് അബ്ദുള്ള അജലൻ അമേരിക്കൻ അനാർക്കിസ്റ്റ് ചിന്തകനായ മറീ ബുക്ക്ചിന്റെ (Murray Bookchin) രചനകളാൽ സ്വാധീനിക്കപ്പെട്ടു അനാർക്കിസ്റ്റ് ലിബർട്ടേറിയനിസത്തിലേയ്ക്ക് ആകർഷിക്കപ്പെടുകയും ഡെമോക്രാറ്റിക് കൊൺഫെഡറിലസം എന്ന പ്രത്യയശാസ്ത്രത്തിലേക്ക് പാർട്ടിയെ നയിക്കുകയും ചെയ്തു. ഡെമോക്രാറ്റിക് കൊൺഫെഡറിലസിത്തിൽ ഒരു കേന്ദ്രീകൃത അധികാരസ്രോതസ്സിനു പകരം പ്രാദേശിക കമ്മിറ്റികൾ വഴിയാണ് ഭരണം നടപ്പിലാക്കുന്നത്
ഉത്ഭവം
സിറിയൻ ആഭ്യന്തരയുദ്ധമാണ് റൊജാവാ വിപ്ലവത്തിനു തുടക്കം കുറിച്ചത്.
സാമിയ ഹാമണി
സാമിയേസീ കുടുംബത്തിലെ അനാവൃതബീജികൾ ആയ സൈക്കഡുകളുടെ ഒരു സ്പീഷിസ് ആണ് സാമിയ ഹാർമണി. കരീബിയൻ തീരത്ത് ഒരു ദ്വീപിൽ നിന്ന് മാത്രം അറിയപ്പെടുന്ന ഒരു പനമാനിയൻ ഇനം ആയ ഈ സ്പീഷീസ് മുമ്പ് സാമിയ സ്‌കിന്നേരിയുമായി ആശയക്കുഴപ്പത്തിലായിരുന്നു. അടുത്തിടെ വിവരിച്ച, കുറച്ച് ശേഖരങ്ങളിൽ മാത്രം ഉള്ളതായി അറിയപ്പെടുന്ന അതിശയകരമായ പുതിയ സൈകഡ് സ്പീഷീസാണ് സാമിയ ഹാർമണി.
വിവരണം
ചുവന്ന നിറത്തിൽ ഉയർന്നുവരുന്ന 65 സെന്റിമീറ്റർ (26 ഇഞ്ച്) നീളമുള്ള ഇലകൾ മുന്നോട്ടും പിന്നോട്ടും ചെറിയ മടക്കുകളോടെ വിശറിപോലെയുള്ള ചുവപ്പ് കലർന്ന സ്വർണ്ണം മുതൽ മിക്കവാറും വെള്ളി-ഓറഞ്ച് നിറത്തിലുള്ള പ്ലിക്കേറ്റ് ഇലകൾ ഇതിൽ കാണപ്പെടുന്നു. കരീബിയൻ തീരത്ത് ഈ സ്പീഷീസ് കടലിനോട് ചേർന്നു വളരുന്നു. നിർഭാഗ്യവശാൽ, വനവാസ കേന്ദ്രങ്ങൾ നശിപ്പിക്കുന്നതിലൂടെയും സംയോഗാസക്തിയുണ്ടാക്കുന്ന ഔഷധം ആയതിനാൽ ഇത് വൻതോതിൽ ഉപയോഗിക്കുന്നതിനാലും വലിയ സസ്യങ്ങൾ വെട്ടിമാറ്റുന്നതിലൂടെയും ഇത് കടുത്ത വംശനാശ ഭീഷണിയിലാണ്.
സാമിയ ഹാമണി മുതിർന്ന നൂറുകണക്കിന് സസ്യങ്ങൾ മാത്രമേ അവശേഷിക്കുന്നുള്ളൂ. കൃഷിയിൽ, ഉഷ്ണമേഖലാ അല്ലെങ്കിൽ മഞ്ഞ് ഇല്ലാത്ത ഊഷ്മള മിതശീതോഷ്ണ കാലാവസ്ഥയിൽ ഇത് മികച്ച രീതിയിൽ വളരുമെങ്കിലും വളരെ അപൂർവമാണ്. തൈകൾക്കുപോലും നൂറുകണക്കിന് ഡോളർ വില നൽകേണ്ടി വരുന്നതിനാൽ ഇത് വളരെ അപൂർവ്വമായി കൊണ്ടിരിക്കുന്നു.
പുറം കണ്ണികൾ
വർഗ്ഗം:അനാവൃതബീജികൾ വർഗ്ഗം:പനാമയിലെ സസ്യജാലങ്ങൾ വർഗ്ഗം:സാമിയേസീ
സലഫ്
സലഫ് (, "പൂർവ്വീകർ") എന്നത് കൊണ്ട് അർത്ഥമാക്കുന്നത് മുഹമ്മദ്‌ നബി മുതലുള്ള ആദ്യത്തെ മൂന്ന് തലമുറയെയാണ്. സലഫ് എന്ന് പറയുന്നതിൽ മുഹമ്മദ്‌ നബിയുടെ അനുയായികളായ സ്വഹാബികളും ഒന്നാം തലമുറയായ താബിഅ് കളും രണ്ടാം തലമുറയായ തബിഉതാബിഅ് കളും ഉൾപ്പെടും.
References
വർഗ്ഗം:ഇസ്ലാമികം വർഗ്ഗം:സലഫ് വർഗ്ഗം:സലഫി പ്രസ്ഥാനം
വി. കേശവേന്ദ്ര കുമാർ
കേരള കേഡറിൽ 2008-ൽ ഐ.എ.എസ്. നേടിയ വ്യക്തിയാണ് കേശവേന്ദ്ര കുമാർ.
ജീവിതരേഖ
ബീഹാറിലെ സീതാമർഹി ജില്ലയിലെ ഒരു സാധാരണ കുടുംബത്തിൽ 1985 ഡിസംബർ 31ന് ജനിച്ചു. കേശവേന്ദ്ര കുമാർ പത്താം ക്ലാസിനുശേഷം റെയിൽവേയിൽ വോക്കേഷണൽ കോഴ്സിന് (പ്ലസ് ടുവിന് തുല്യം) ചേർന്നു. ആ പഠനത്തിനുശേഷം റെയിൽവേയിൽ ബുക്കിംഗ് ക്ലർക്കായി ജോലിക്ക് ചേർന്ന കേശവേന്ദ്ര കുമാർ ഇഗ്നുവിൽ (IGNOU) വിദൂര വിദ്യാഭ്യാസ പദ്ധതി വഴി പഠനം തുടർന്നു. റെയിൽവേയിലെ ജോലിയും ഇഗ്നുവിലെ പഠനവും തുടരുന്ന സമയത്ത്, 2008-ൽ കേശവേന്ദ്ര കുമാർ, അദ്ദേഹത്തിന്റെ 22-മത് വയസിൽ ആദ്യ ശ്രമത്തിൽ തന്നെ ഐ.എ.എസ്. പരീക്ഷയിൽ 45-മത് റാങ്ക് കരസ്ഥമാക്കി. ഇഗ്നുവിന്റെ 27 വർഷത്തെ ചരിത്രത്തിൽ ആദ്യമായാണ് അവരുടെ ഒരു വിദ്യാർത്ഥി ഐ.എ.എസ്. പാസുകുന്നത്. ആ വർഷത്തെ ഏറ്റവും പ്രായം കുറഞ്ഞ രണ്ടാമത്തെ വ്യക്തിയുമാണ്.
കരി ഓയിൽ അഭിഷേകം
2012 ഫെബ്രുവരി 2-ന് തിരുവനന്തപുരത്ത് ഹയർസെക്കൻഡറി ഫീസ് വർധനവിനെതിരെ പ്രതിഷേധിച്ച കെ.എസ്.യു. പ്രവർത്തകർ ഹയർസെക്കൻഡറി ഡയറക്ടറുടെ ദേഹത്തേക്ക് കരി ഓയിൽ ഒഴിച്ചു. ഫീസ് വർധിപ്പിച്ച തീരുമാനം പിൻവലിക്കണമെന്നാവശ്യപ്പെട്ട് കെ.എസ്.യു. ജില്ലാ സെക്രട്ടറിയായ സിപ്പി നൂറുദ്ദീന്റെ നേതൃത്വത്തിൽ കുറച്ച് പ്രവർത്തകർ ഡയറക്ടറുമായി സംസാരിക്കാൻ ഓഫീസിലേക്ക് കയറുകയായിരുന്നു. ഡയറക്ടറുമായി ചർച്ച ചെയ്തുകൊണ്ടിരിക്കെ പ്രകോപിതരായ പ്രവർത്തകർ ഡയറക്ടറക്കു നേരെ കരി ഓയിൽ ഒഴിക്കുകയായിരുന്നു. പ്രവർത്തകരെ പൊലീസ് അറസ്റ്റ് ചെയ്തു നീക്കി.
കെ.എസ്.യു. പ്രതികരണം
ജില്ലാ നേതൃത്വം അറിയാതെയാണ് ഒരു വിഭാഗം പ്രാകൃത സമരം ചെയ്തതെന്ന് പറഞ്ഞ കെ.എസ്.യു. നേതാക്കൾ കുറ്റക്കാർക്കെതിരെ കർശന നടപടി സ്വീകരിക്കുമെന്നും പറഞ്ഞു. ഈ സംഭവത്തിൽ തിരുവനന്തപുരം ജില്ലാ ജനറൽ സെക്രട്ടറി സിപ്പി നൂറുദ്ദീനെ കെ.എസ്.യു വിൽ നിന്ന് പുറത്താക്കുകയും ചെയ്തു.
ടോണി കാരബില്ലോ
ടോണി കാരബില്ലോ (മാർച്ച് 26, 1926 - ഒക്ടോബർ 28, 1997) ഒരു അമേരിക്കൻ ഫെമിനിസ്റ്റും ഗ്രാഫിക് ഡിസൈനറും ചരിത്രകാരിയുമായിരുന്നു.
1926 മാർച്ച് 26 ന് ക്യൂൻസിലെ ജാക്സൺ ഹൈറ്റ്സിൽ വിർജീനിയ ആൻ കാരബില്ലോ എന്ന പേരിൽ ജനിച്ചു. 1948-ൽ മിഡിൽബറി കോളേജിൽ നിന്ന് ബിരുദം നേടിയ അവർ 1949-ൽ കൊളംബിയ സർവകലാശാലയിൽ നിന്ന് ബിരുദാനന്തര ബിരുദവും നേടി.
കരിയർ
സിസ്റ്റം ഡെവലപ്‌മെന്റ് കോർപ്പറേഷനിൽ കോർപ്പറേറ്റ് കമ്മ്യൂണിക്കേഷന്റെ അസിസ്റ്റന്റ് മാനേജരായി 11 വർഷം ജോലി ചെയ്തു. ജോലിക്കയറ്റം ശമ്പളം എന്നിവയിൽ ലിംഗവിവേചനം അനുഭവിക്കുന്ന വനിതാ ജീവനക്കാരുടെ ഒരു അനധികൃത സർവേയിൽ പങ്കെടുത്തതിനെ തുടർന്ന് അവർ അവിടെ ജോലി അവസാനിപ്പിച്ചു. 1966-ൽ നാഷണൽ ഓർഗനൈസേഷൻ ഫോർ വിമൻസിൽ (NOW) ചേർന്നു. 1969-ൽ അവർ വിമൻസ് ഹെറിറ്റേജ് കോർപ്പറേഷൻ സ്ഥാപിച്ചു.
റൊമാനി ജനത
ഏതാണ്ട് ആയിരത്തോളം വർഷങ്ങൾക്കു മുൻപ് വടക്കേ ഇന്ത്യയിൽ നിന്നും ഉൽഭവിച്ച് മധ്യേഷ്യയിലേക്കും അവിടെ നിന്നും യൂറോപ്പിലേക്കും അമേരിക്കയിലേക്കും വ്യാപിച്ചതും, പാരമ്പരാഗതമായി നാടോടികൾ ആയതുമായ ജനവിഭാഗത്തെയാണ് റൊമാനി ജനത (Romani people) എന്നു വിളിക്കുന്നത്. Romany;, ), അല്ലെങ്കിൽ Roma, ജിപ്സികൾ എന്നീ വിവിധ പേരുകളിൽ ഇവർ അറിയപ്പെടുന്നു. ഇന്നത്തെ രാജസ്ഥാൻ, ഹരിയാന, പഞ്ചാബ് എന്നിവിടങ്ങളിൽ നിന്നാവണം ഇവർ യാത്ര ആരംഭിച്ചതെന്ന് വിശ്വസിക്കപ്പെടുന്നു. ഇന്ത്യയിലും എസ്തോണിയയിലും നടത്തിയ ഡി എൻ എ ഗവേഷണങ്ങളിൽ ലഭിച്ച ഫലങ്ങൾ പ്രകാരം റൊമാനി ജനതയും സിന്ധി ജനങ്ങളും തൊട്ടുകൂടാൻ പാടില്ലാത്ത ഇന്ത്യയിലെ ദളിതവിഭാഗങ്ങളുടെ പിന്മുറക്കാർ ആണെന്നാണ്.
ജനിതകശാസ്‌ത്രപരമായ കണ്ടെത്തലുകൾ സ്ഥിരീകരിക്കുന്നത് "ഏകദേശം 1,500 വർഷങ്ങൾക്ക് മുമ്പ് വടക്കുപടിഞ്ഞാറൻ ഇന്ത്യ വിട്ടുപോയ ഒരൊറ്റ ഗ്രൂപ്പിൽ നിന്നാണ്" ഇവരുടെ ഉദയം എന്നാണ്. ‘യൂറോപ്യൻ ജേണൽ ഓഫ് ഹ്യൂമൻ ജനിറ്റിക്സിൽ’ പ്രസിദ്ധീകരിച്ച ജനിതക ഗവേഷണം 70% പുരുഷന്മാരും റോമയിൽ മാത്രമായി കാണപ്പെടുന്ന ഒരൊറ്റ വംശത്തിൽ പെട്ടവരാണെന്ന് വെളിപ്പെടുത്തി. അവർ അന്യോന്യം ചിതറിപ്പോയ ഒരു ജനതയാണെന്നുവരികിലും അവരുടെ ഏറ്റവും ബൃഹത്തായ ജനസംഖ്യയുള്ളത് യൂറോപ്പിലാണ്, പ്രത്യേകിച്ച് മധ്യ, കിഴക്കൻ, തെക്കൻ യൂറോപ്പിലാണ് (തുർക്കി, സ്പെയിൻ, തെക്കൻ ഫ്രാൻസ് എന്നിവയുൾപ്പെടെ). വടക്കേ ഇന്ത്യയിൽ നിന്നു റോമാനികൾ ഉത്ഭവിക്കുകയും ഏകദേശം 1,000 വർഷങ്ങൾക്ക് മുമ്പ് പശ്ചിമേഷ്യയിലും യൂറോപ്പിലും എത്തിപ്പെടുകയും ചെയ്തു. അവർ മറ്റൊരു ഇന്തോ-ആര്യൻ ഗ്രൂപ്പായ ഡോം ജനതയുമായി ബന്ധപ്പെട്ടിരിക്കുന്നു: രണ്ട് ഗ്രൂപ്പുകളും പരസ്പരം വേർപിരിഞ്ഞതായും അല്ലെങ്കിൽ കുറഞ്ഞത് സമാനമായ ചരിത്രം പങ്കിടുന്നതായും പറയപ്പെടുന്നു. ആറാം നൂറ്റാണ്ടിനും പതിനൊന്നാം നൂറ്റാണ്ടിനും ഇടയിൽ റൊമാനികളുടേയും ഡോമിന്റെയും പൂർവ്വികർ ഉത്തരേന്ത്യ വിട്ടുവെന്നു വിശ്വസിക്കപ്പെടുന്നു.
ജിപ്സികൾ (അല്ലെങ്കിൽ ജിപ്സീസ്) എന്ന പേരിലാണ് ഇംഗ്ലീഷ് സംസാരിക്കുന്നവർക്കിടയിൽ റൊമാനി ജനത വ്യാപകമായി അറിയപ്പെടുന്നത്. ഈ വാക്ക് നിയമവിരുദ്ധതയുടെയും ക്രമക്കേടിന്റെയും അർത്ഥങ്ങൾ ദ്യോതിപ്പിക്കുന്നതു കാരണം ഇത് അവഹേളനപരമായ കണക്കാക്കപ്പെടുന്നു. 1888 മുതൽ ജിപ്‌സി ലോർ സൊസൈറ്റി അവരുടെ ജീവിതശൈലിയെക്കുറിച്ചുള്ള അഭ്യൂഹങ്ങളെ തുരത്തുന്നതിനായി ഒരു ജേണൽ പ്രസിദ്ധീകരിക്കാൻ തുടങ്ങി. വ്യാപകമായി യൂറോപ്പിലെങ്ങും വിതരണം ചെയ്യപ്പെട്ടുകിടക്കുന്ന ഈ ജനവിഭാഗം 19 -ആം നൂറ്റാണ്ടു മുതൽ അമേരിക്കയിലേക്കും കുടിയേറിയിട്ടുണ്ട്. അമേരിക്കൻ ഐക്യനാടുകളിൽ 10 ലക്ഷത്തോളം റൊമാനി ജനത ഉണ്ടെന്നു കണക്കാക്കുന്നു. ബ്രസീലിൽ ഇവരുടെ അംഗസംഖ്യ 800,000 ആണ്. അവരുടെ പൂർവ്വികരിൽ ഭൂരിഭാഗവും പത്തൊൻപതാം നൂറ്റാണ്ടിൽ കിഴക്കൻ യൂറോപ്പിൽ നിന്ന് കുടിയേറിയവരാണ്. പോർച്ചുഗീസ് മതദ്രോഹവിചാരണ വേളയിൽ പോർച്ചുഗീസ് സാമ്രാജ്യത്താൽ നാടുകടത്തപ്പെട്ട ആളുകളുടെ പിൻഗാമികളായ ഒരു റൊമാനി സമൂഹവും ബ്രസീലിൽ ഉൾപ്പെടുന്നു. പത്തൊൻപതാം നൂറ്റാണ്ടിന്റെ അവസാനത്തിൽ നിന്നുള്ള കുടിയേറ്റങ്ങളിൽ, റൊമാനികൾ തെക്കേ അമേരിക്കയിലെ മറ്റു രാജ്യങ്ങളിലേയ്ക്കും കാനഡയിലേക്കും പോയി.
2016 ഫെബ്രുവരിയിലെ അന്തർദേശീയ റൊമാനി കോൻഫറൻസിൽ ഇന്ത്യയുടെ വിദേശകാര്യ മന്ത്രാലയം റൊമാനി ജനത ഇന്ത്യയുടെ മക്കളായിരുന്നെന്നും ഇന്ത്യൻ സർക്കാർ ഇവരെ മറ്റുരാജ്യങ്ങളിൽ വസിക്കുന്ന ഇന്ത്യക്കാരായി കരുതണമെന്നും പറയുകയുണ്ടായി.
പല ഭാഷാഭേദങ്ങളായി വിഭജിക്കപ്പെട്ടിരിക്കുന്ന റൊമാനി ഭാഷ സംസാരിക്കുന്നവരുടെ എണ്ണം ഏകദേശം രണ്ട് ദശലക്ഷത്തിലധികമാണെന്നും കണക്കാക്കുന്നു. മൊത്തം റൊമാനി ജനങ്ങളുടെ എണ്ണം കുറഞ്ഞത് കണക്കുകൂട്ടിയിട്ടുള്ളതിലും പല മടങ്ങ് അധികമാണ് (ഉയർന്ന മതിപ്പുകണക്ക്‌ അനുസരിച്ച് നിരവധി മടങ്ങ് ഉയർന്നത്). പല റൊമാനികളും അവരുടെ രാജ്യത്ത് പ്രബലമായ ഭാഷ സംസാരിക്കുന്നവരോ അല്ലെങ്കിൽ പ്രബലമായ ഭാഷയെ റൊമാനി ഭാഷാഭേദവുമായി സംയോജിപ്പിച്ച മിശ്രിത ഭാഷകൾ ഉപയോഗിക്കുന്നവരുമാണ്. ഈ മിശ്ര ഭാഷായിനങ്ങൾ ചിലപ്പോൾ പാരാ-റൊമാനി എന്നും വിളിക്കപ്പെടുന്നു.
പുറത്തേക്കുള്ള കണ്ണികൾ
വർഗ്ഗം:യൂറോപ്പിലെ ജനവിഭാഗങ്ങൾ വർഗ്ഗം:ഇൻഡോ-ആര്യൻ ജനങ്ങൾ
ടെട്രഗോണിയ ടെട്രഗോണിയോയിഡ്സ്
അത്തി-ജമന്തി കുടുംബത്തിലെ (ഐസോയേസീ) പൂച്ചെടിയാണ് ടെട്രഗോണിയ ടെട്രഗോണിയോയിഡ്സ്. പൊതുവേ ന്യൂസിലാൻഡ് ചീര എന്നും മറ്റ് പ്രാദേശിക നാമങ്ങളിലും അറിയപ്പെടുന്നു. ഇലക്കറികളായിട്ടാണ് ഇവ കൃഷിചെയ്യുന്നത്.
കിഴക്കൻ ഏഷ്യ, ആസ്ത്രേലിയ, ന്യൂസീലൻഡ് എന്നിവിടങ്ങളിലാണ് ഇവ വ്യാപകമായി കാണപ്പെടുന്നത്. ആഫ്രിക്ക, യൂറോപ്പ്, വടക്കേ അമേരിക്ക, തെക്കേ അമേരിക്ക എന്നിവിടങ്ങളിൽ ഇതൊരു ജൈവാധിനിവേശസസ്യമായി കരുതുന്നു. ഇതിന്റെ സ്വാഭാവിക ആവാസ വ്യവസ്ഥ മണൽ തീരങ്ങളും കീഴ്ക്കാംതൂക്കായ പ്രദേശങ്ങളും ആണ്. ഹാലോഫൈറ്റായ ഇവ ഉപ്പുരസമുള്ള മണ്ണിൽ നന്നായി വളരുന്നു.
ബാഹ്യ ലിങ്കുകൾ
വർഗ്ഗം:അധിനിവേശസസ്യങ്ങൾ വർഗ്ഗം:ഹാലൗഫൈറ്റ് വർഗ്ഗം:സസ്യങ്ങൾ വർഗ്ഗം:സപുഷ്പികൾ വർഗ്ഗം:നിലം പൊതിഞ്ഞ് വളരുന്ന സസ്യങ്ങൾ വർഗ്ഗം:ഇലക്കറികൾ വർഗ്ഗം:ആഫ്രിക്കയിലെ സസ്യജാലം വർഗ്ഗം:യൂറോപ്പിലെ സസ്യജാലം വർഗ്ഗം:തെക്കേ അമേരിക്കയിലെ സസ്യജാലം വർഗ്ഗം:വടക്കേ അമേരിക്കയിലെ സസ്യജാലം വർഗ്ഗം:ഓസ്ട്രേലിയയിലെ സസ്യങ്ങൾ വർഗ്ഗം:ഭക്ഷ്യയോഗ്യമായ ഇലകൾ ഉള്ള സസ്യങ്ങൾ വർഗ്ഗം:ഐസോയേസീ
ആയിരം മേനി
ഐ.വി. ശശി സംവിധാനം ചെയ്ത് 1999-ൽ പുറത്തിറങ്ങിയ ഒരു ഇന്ത്യൻ മലയാളം ചലച്ചിത്രമാണ് ആയിരം മേനി. മനോജ് കെ. ജയനും ഉർവ്വശിയും പ്രധാന വേഷങ്ങളിൽ അഭിനയിച്ചു. സംഗീതം നൽകിയത്.എസ്.പി. വെങ്കിടേഷ് ആണ്. ഗിരീഷ് പുത്തഞ്ചേരി ഗാനങ്ങൾ എഴുതി റജി മാത്യു കഥയും തിരക്കഥയും എഴുതിയ ഈ ചിത്രം സി രാംകുമാർ നിർമ്മിച്ചു
ബാഹ്യ ലിങ്കുകൾ
വർഗ്ഗം:ഐ.വി. ശശി സം‌വിധാനം ചെയ്ത ചലച്ചിത്രങ്ങൾ വർഗ്ഗം:1999-ൽ പുറത്തിറങ്ങിയ ചലച്ചിത്രങ്ങൾ വർഗ്ഗം:എസ്.പി. വെങ്കിടേഷ് സംഗീതം നൽകിയ ചിത്രങ്ങൾ വർഗ്ഗം:ഗിരീഷ് പുത്തഞ്ചേരിയുടെ ഗാനങ്ങൾ വർഗ്ഗം:ഗിരീഷ്- വെങ്കിടേഷ് ജോഡി
മാംനൂൻ ഹുസൈൻ
പാകിസ്താൻ മുസ്‌ലിം ലീഗ് (പി.എം.എൽ.(എൻ)) നേതാവും വ്യാപാരിയും പാകിസ്താന്റെ പന്ത്രണ്ടാമത്തെ പ്രസിഡന്റുമാണ് മാനൂൺ ഹുസൈൻ (2 മാർച്ച് 1940).
ജീവിതരേഖ
ഇന്ത്യൻ വംശജനായ മാംനൂൻ ആഗ്രയിലാണ് ജനിച്ചത്. വിഭജനത്തിനുശേഷം കുടുംബം കറാച്ചിയിലേക്ക് കുടിയേറി. 1965ൽ ഇൻസ്റ്റിറ്റ്യൂട്ട് ഓഫ് ബിസിനസ് അഡ്മിനിസ്ട്രേഷനിൽനിന്ന് ബിരുദം നേടി. പ്രധാനമന്ത്രി നവാസ് ഷെരീഫിന്റെ വിശ്വസ്തനായ അദ്ദേഹം 1999 ൽ സിന്ധ് പ്രവിശ്യാ ഗവർണറായിരുന്നു. പർവേസ് മുഷറഫിന്റെ നേതൃത്വത്തിൽ നടന്ന പട്ടാള അട്ടിമറിയുടെ ഭാഗമായി സ്ഥാനഭ്രഷ്ടനായി.
പുറം കണ്ണികൾ
വർഗ്ഗം:പാകിസ്താനിലെ പ്രസിഡണ്ടുമാർ വർഗ്ഗം:1940-ൽ ജനിച്ചവർ
ഓസ്‌കർ പിസ്റ്റോറിയസ്
പ്രമുഖ ദക്ഷിണാഫ്രിക്കൻ അത്‌ലറ്റാണ് ഓസ്‌കർ പിസ്റ്റോറിയസ് (ജനനം : 22 നവംബർ 1986). കാലുള്ളവർക്കൊപ്പം കൃത്രിമക്കാലുകളിൽ ഒളിമ്പിക്‌സിൽ മത്സരിച്ച് ശ്രദ്ധ നേടി. 'ബ്ലേഡ് റണ്ണർ' എന്നുമറിയപ്പെടുന്നു. ഇരുകാലുകളിലും മുട്ടിനുതാഴേയ്ക്കില്ലാത്ത പിസ്റ്റോറിയസ് കാർബൺ ഫൈബറുകൾ കൊണ്ടുള്ള ബ്ലേഡുകൾ ഘടിപ്പിച്ചാണ് മത്സരങ്ങളിൽ പങ്കെടുക്കാറുള്ളത്. ഭിന്നശേഷിയുള്ളവർക്കായുള്ള പാരാലിമ്പിക്‌സിൽ ആറ് സ്വർണം നേടിയിട്ടുണ്ട്.
ജീവിതരേഖ
ഫൈബർ ഹെമിമീലിയ രോഗത്തോടെ ജനിച്ച പിസ്റ്റോറിയസിന്റെ രണ്ട് കാലും  പതിനൊന്ന് മാസം പ്രായമുള്ളപ്പോൾ മുറിച്ചു മുറ്റി. പതിനൊന്നാം വയസ്സിൽ കൃത്രിമക്കാലുകൾ ഘടിപ്പിച്ച പിസ്റ്റോറിയസ് ക‌ടുത്ത പരിശീലനത്തിലൂടെ കായിക ലോകത്തിന്റെ ഉയരങ്ങൾ കീഴ‌ക്കി.
വെടിവെപ്പ്
2013 ലെ വാലൻന്റൈൻ ദിനത്തിൽ കാമുകിയായ  റീവ സ്റ്റീൻകാംപ് എന്ന മോഡലിനെ കൊലപ്പടുത്തിയതിനെത്തുടർന്ന്  പൊലീസ് കസ്റ്റഡിയിലെടുത്തു. അർദ്ധരാത്രി വീട്ടിലെത്തിയ കാമുകിയെ കള്ളനെന്നു തെറ്റിദ്ധരിച്ച് പിസ്റ്റോറിയസ് വെടിവയ്ക്കുകയായിരുന്നെന്ന് ദക്ഷിണാഫ്രിക്കൻ മാധ്യമങ്ങൾ റിപ്പോർട്ട്ചെയ്തു.
നേട്ടങ്ങൾ
കാർബൺ ഫൈബറിൽ നിർമിച്ച കൃത്രിമക്കാലുകളുമായി 2012 ലണ്ടൻ ഒളിമ്പിക്സിൽ 400 മീറ്ററിലും 4 x 400 മീറ്റർ റിലേയിലും പങ്കെടുത്തു. തുടർച്ചയായ മൂന്നു പാരാലിമ്പിക്സ് ഒളിമ്പിക്സുകളിൽ നിന്ന് ആറ് സ്വർണവും ഒന്നുവീതം വെള്ളി, വെങ്കല മെഡലുകളും നേടി. ലണ്ടൻ ഒളിമ്പിക്‌സിൽ ലോക ചാമ്പ്യൻഷിപ്പിൽ റിലേയിൽ വെള്ളി നേടിയ ദക്ഷിണാഫ്രിക്കൻ ടീമിലും അംഗമായിരുന്നു.
പുറം കണ്ണികൾ
വർഗ്ഗം:1986-ൽ ജനിച്ചവർ
വർഗ്ഗം:ആഫ്രിക്കൻ കായികതാരങ്ങൾ വർഗ്ഗം:ഒളിമ്പിക് മെഡൽ ജേതാക്കൾ
നീലച്ചിന്നൻ
കുളങ്ങൾക്കും തടാകങ്ങൾക്കും മറ്റു ഒഴുക്കില്ലാത്ത ശുദ്ധജലസ്രോതസ്സുകൾക്കും സമീപത്തായി സാധാരണ കാണപ്പെടുന്ന നിലത്തൻ കുടുംബത്തിൽ ഉള്ള സൂചിത്തുമ്പി ഇനത്തിൽപ്പെട്ട ഒരിനം ചെറിയ തുമ്പിയാണ് നീലച്ചിന്നൻ. ശരീരത്തിന് വയലറ്റ് കലർന്ന നീല നിറമാണുള്ളത്. ഉദരത്തിന്റെ അഗ്രഭാഗത്തായി വശങ്ങളിലുള്ള കറുത്ത ചെറിയ പട്ട ഇവയെ എളുപ്പത്തിൽ തിരിച്ചറിയുവാൻ സഹായിക്കും.
സൂപ്പർ കപ്പാസിറ്റർ
സാധാരണ കപ്പാസിറ്ററുകളിൽ നിന്നും വ്യത്യസ്തമായി വളരെ ഉയർന്ന ധാരിത (കപ്പാസിറ്റൻസ്) പ്രകടിപ്പിക്കുന്ന കപ്പാസിറ്ററുകളാണ് സൂപ്പർ കപ്പാസിറ്ററുകൾ അഥവാ അൾട്രാ കപ്പാസിറ്ററുകൾ (ഇലക്ട്രിക് ഡബിൾ-ലെയർ കപ്പാസിറ്റർ). സാധാരണ കപ്പാസിറ്ററുകൾ പൈക്കോഫാരഡിലും മൈക്രോഫാരഡിലും സംഭരണപരിധി പറയുമ്പോൾ സൂപ്പർ കപ്പാസിറ്ററുകളിൽ ഫാരഡിലാണ് സംഭരണപരിധി പറയുന്നത്.
നീലച്ചിന്നൻ
പുറത്തേക്കുള്ള കണ്ണികൾ
വർഗ്ഗം:സൂചിത്തുമ്പികൾ
സൂപ്പർ കപ്പാസിറ്റർ
ചരിത്രം
ജനറൽ ഇലക്ട്രിക്കൽസിലെ എൻജിനായർമാർ ഇലക്ട്രിക്ക് ഡബിൾ ലെയർ കപ്പാസിറ്ററുകളിൽ നടത്തിയ ഗവേഷണങ്ങളാണ് 1957 ൽ സൂപ്പർ കപ്പാസിറ്ററിന്റെ കണ്ടെത്തലിന് വഴിതെളിച്ചത്. ആധുനിക സാങ്കേതിക വിദ്യകളുടെ വരവോടെ ബാറ്ററിക്കും കപ്പാസിറ്ററിനും ഇടയിലുള്ള ഒന്നായിട്ട് സൂപ്പർ കപ്പാസിറ്ററുകൾ മാറിയിട്ടുണ്ട്.
വോൾട്ടേജ് പരിധി
2.5 മുതൽ 2.7 വരെ വോൾട്ടിലാണ് സൂപ്പർകപ്പാസിറ്ററുകൾ ഇന്ന് ഡിസൈൻ ചെയ്തിരിക്കുന്നത്. 2.8 വോൾട്ടിനും മുകളിലുള്ള സൂപ്പർകപ്പാസിറ്ററുകൾ അപൂർവ്വമാണ്.
ഊർജ്ജസാന്ദ്രതയും പവർസാന്ദ്രതയും
1 മുതൽ 30Wh/kg ആണ് ഇന്നുള്ള സൂപ്പർകപ്പാസിറ്ററുകളുടെ ഊർജ്ജസാന്ദ്രത. ബാറ്ററികളെ അപേക്ഷിച്ച് ഇത് വളരെ കുറവാണ്. ലിത്തിയം അയോൺ ബാറ്ററിയുടെ ഊർജ്ജസാന്ദ്രതയുടെ അഞ്ചിലൊന്ന് മാത്രമാണിത്. എന്നാൽ പവർസാന്ദ്രതയിൽ ഇത്തരം ബാറ്ററികളെക്കാൾ വളരെ മുന്നിലാണ് സൂപ്പർകപ്പാസിറ്ററുകൾ. 10000W/kg വരെ പവർ സാന്ദ്രത ഇത്തരം കപ്പാസിറ്ററുകൾക്കുണ്ട്. ബാറ്ററികളെ അപേക്ഷിച്ച് വളരെയധികം ചിലവേറിയ ഒന്നാണ് സൂപ്പർകപ്പാസിറ്ററുകൾ.
അവലംബം
വർഗ്ഗം:ഇലക്ട്രോണിക് ഉപകരണങ്ങൾ
പൈറത്രം
പൈറെത്രം നിരവധി പഴയ വേൾഡ് പ്ലാന്റുകളുടെ ഒരു ജനുസ്സായിരുന്നു. ഇപ്പോൾ ക്രൈസാന്തിമം അല്ലെങ്കിൽ ടനസെറ്റം എന്ന പേരിൽ വർഗ്ഗീകരിച്ചിട്ടുണ്ട്.(e.g., C. coccineum) ഇവയുടെ ഷോവി ഫ്ളവർ ഹെഡ്സ് കൊണ്ട് ഇവയെ അലങ്കാരസസ്യങ്ങളായി കൃഷിചെയ്യുന്നു.
പൊതുവായ പേരുകൾ
Common names for Chrysanthemum cinerariifolium include:
Common names for Chrysanthemum coccineum include:
പുറത്തേക്കുള്ള കണ്ണികൾ
വർഗ്ഗം:പുഷ്പങ്ങൾ
ഗെർറ്റ്രൂഡ് വൺ പുട്ട്കാമർ
മാരി-മഡലീൻ എന്നും അറിയപ്പെടുന്ന ബാറോണസ് ഗെർട്രൂഡ് വോൺ പുട്കമാർ (Gertrud Freifrau von Puttkamer in German; born Gertrud Günther, 4 ഏപ്രിൽ 1881 - 30 സെപ്റ്റംബർ 1944)  ലെസ്ബിയൻ-പശ്ചാത്തലമുള്ള രചനാ സാഹിത്യത്തിന്റെയും ഹോമോയിറോറ്റിക് കവിതയുടേയും ജർമൻ എഴുത്തുകാരി ആയിരുന്നു. ആദ്യ പുസ്തകമായ ഓഫ് കോപ്രോസ് അവരുടെ ജീവിതകാലത്ത് ഒരു ദശലക്ഷം പകർപ്പുകൾ വിറ്റു.
ജീവിതം
ഗെർട്രൂഡ് പുട്കമാർ 1881 ഏപ്രിൽ 4ന് കിഴക്കൻ പ്രഷ്യയിൽ   ഈഡ്കുഹ്‌നെനിൽ, പ്രഷ്യൻ സാമ്രാജ്യത്തിലെ യഹൂദ മാതാപിതാക്കൾക്ക് ജനിച്ചു. ഒരു വ്യാപാരിയായ കാൾ ഗുന്റർ അവരുടെ പിതാവും അമ്മ എമി സീംസെൻസെന്ന ഒരു വീട്ടമ്മയായിരുന്നു. ഗെർട്രൂഡ് ഈഡ്റ്റ്കുഹ്നെൻ മധ്യവർഗ ജൂത സമൂഹത്തിൽ വളർന്നു. 1900-ൽ പത്തൊമ്പതാം വയസ്സിൽ 35 വയസ്സുള്ള പോമറേനിയൻ പ്രഭുവായ ബറോൺ ഹെൻറിക്ക് ജോർജ് ലുഡ്വിഗ് വോൺ പുട്ടക്കമറെ വിവാഹം ചെയ്തു. ബാറോണസ് വോൺ പുട്ട്കാമർ ജർമ്മനിയിലെ ഗ്രുനുവാൾഡിലുള്ള ഭർത്താവുമായി ഒരു വില്ലയിലേയ്ക്ക് താമസം മാറുകയും വിയന്ന, പാരീസ്, നൈസ്, മോണ്ടെ കാർലോ എന്നിവിടങ്ങളിലേക്ക് യാത്ര ചെയ്യുകയും ചെയ്തു. അവിടെ അവർ ഹോളിവുഡ് നടന്മാർ, യൂറോപ്യൻ രാജകുടുംബങ്ങൾ, കലാകാരന്മാർ, എഴുത്തുകാർ എന്നിവരോടൊപ്പം സാമൂഹികമായി ഇടപെടുകയും മോർഫിൻ ഉപയോഗിക്കാനും തുടങ്ങി. 1914-ൽ ഭർത്താവിന്റെ മരണം അവരെ കൂടുതൽ മോർഫിൻ ആസക്തിയിലേക്ക് നയിച്ചു. മകൻ, ബാരോൺ ജെസ്കോ ഗുണ്ടെർ ഹെയ്ൻറിച്ച് വോൺ പുട്കമാർ, രണ്ടാം ലോകമഹായുദ്ധസമയത്ത് നാസി പാർട്ടിയിൽ ചേരുകയും സഖ്യകക്ഷികൾ പിടിക്കുകയും ചെയ്തു.
അവലംബം
വർഗ്ഗം:1881-ൽ ജനിച്ചവർ വർഗ്ഗം:1944-ൽ മരിച്ചവർ വർഗ്ഗം:ഇരുപതാം നൂറ്റാണ്ടിലെ വനിതാ ജർമ്മനി എഴുത്തുകാർ
കുഫിക്
വിവിധ അറബി ഭാഷ സ്ക്രിപ്റ്റുകളിലെ ഏറ്റവും പഴക്കം ചെന്ന കാലിഗ്രാഫിക് രൂപമാണ് കുഫിക്. പഴയ നബാറ്റിയൻ ലിപിയിലെ പരിഷ്കരിച്ച രൂപമാണ് ഇത്. ഇറാഖിലെ കുഫായിൽ ഏഴാം നൂറ്റാണ്ടിന്റെ അവസാനത്തോടെ കുഫിക് വികസിപ്പിച്ചു.
പുറം കണ്ണികൾ
വർഗ്ഗം:കൈയെഴുത്തുശാസ്ത്രം
അമേരിക്കൻ സൊസൈറ്റി ഫോർ റീപ്രൊഡക്റ്റീവ് മെഡിസിൻ
റീപ്രൊഡക്റ്റീവ് മെഡിസിൻ മേഖലയിലെ പരിശീലനവും പുരോഗതിയും ലക്ഷ്യമിടുന്ന ഒരു ലാഭേച്ഛയില്ലാതെ പ്രവർത്തിക്കുന്ന ബഹുമുഖ സ്ഥാപനമാണ് അമേരിക്കൻ സൊസൈറ്റി ഫോർ അമേരിക്കൻ സൊസൈറ്റി ഫോർ റീപ്രൊഡക്റ്റീവ് മെഡിസിൻ (എഎസ്ആർഎം). സൊസൈറ്റിയുടെ ആസ്ഥാനം വാഷിംഗ്ടൺ ഡിസിയിലും അഡ്മിനിസ്ട്രേറ്റീവ് ഓഫീസ് അലബാമയിലെ ബിർമിംഗ്ഹാമിലും ആണ്.
ചരിത്രവും പ്രവർത്തനങ്ങളും
1944-ൽ ചിക്കാഗോയിൽ കണ്ടുമുട്ടിയ ഒരു ചെറിയ കൂട്ടം ഫെർട്ടിലിറ്റി വിദഗ്ധരാൽ സ്ഥാപിതമായ ഈ സംഘടനയുടെ ആദ്യ നാമം അമേരിക്കൻ സൊസൈറ്റി ഫോർ സ്റ്റഡി ഓഫ് സ്റ്റഡിലിറ്റി എന്നും പിന്നീട് അമേരിക്കൻ ഫെർട്ടിലിറ്റി സൊസൈറ്റി (AFS) എന്നും ആയിരുന്നു. പ്രാഥമികമായി ഒരു അമേരിക്കൻ സംഘടനയാണെങ്കിലും, 2020-ലെ കണക്കനുസരിച്ച് 100 ൽ അധികം രാജ്യങ്ങളിൽ നിന്നുള്ള അംഗങ്ങൾ ഇതിന് ഉണ്ടായിരുന്നു. സൊസൈറ്റി വാർഷിക ശാസ്ത്ര കോൺഗ്രസും കോഴ്സുകൾ, സെമിനാറുകൾ, വർക്ക്ഷോപ്പുകൾ, പ്രസിദ്ധീകരണങ്ങൾ എന്നിവയും നടത്തുന്നു. പ്രത്യേക താൽപ്പര്യ ഗ്രൂപ്പുകൾ റീപ്രൊഡക്റ്റീവ് മെഡിസിൻ വിഷയങ്ങളുടെ ഒരു ശ്രേണിയിൽ ശ്രദ്ധ കേന്ദ്രീകരിക്കുന്നു. എഎസ്ആർഎം-ന് ധാർമ്മിക വിഷയങ്ങളിൽ മാർഗ്ഗനിർദ്ദേശം നൽകുന്ന ഒരു എത്തിക്സ് കമ്മിറ്റി ഉണ്ട്. എഎസ്ആർഎം പ്രാക്ടീസ് കമ്മിറ്റി ക്ലിനിക്കൽ മാർഗ്ഗനിർദ്ദേശങ്ങളും റിപ്പോർട്ടുകളും നൽകുന്നു.
ലോകാരോഗ്യ സംഘടനയുടെ NSA നില
2014 മെയ് മാസത്തിൽ, എഎസ്ആർഎം ലോകാരോഗ്യ സംഘടനയുടെ (WHO) ഒരു നോൺ-സ്റ്റേറ്റ് ആക്ടർ (NSA) ആയി മാറി.
പ്രസിദ്ധീകരണങ്ങൾ
എഎസ്ആർഎം ന്റെ പ്രസിദ്ധീകരണങ്ങളിൽ ഇവ ഉൾപ്പെടുന്നു:
പുറം കണ്ണികൾ
വർഗ്ഗം:ഒബ്സ്റ്റട്രിക്സ് ആൻഡ് ഗൈനക്കോളജി സംഘടനകൾ
ഗൊന്തുമരം
10-12 മീറ്റർ ഉയരം വയ്ക്കുന്ന, കടുത്ത വരർച്ച നേരിടാൻ കഴിവുള്ള, ഇലപൊഴിക്കുന്ന ഒരു മരമാണ് ഗൊന്തുമരം.. അരിമേടം, ബാബോലമരം, കരിവേലം, പരമ, പൗവ്വേലം, വന്നി എന്നെല്ലാം പേരുകളുണ്ട്. മഹാഭാരതത്തിൽ പാണ്ഡവർ ആയുധങ്ങൾ ഒളിപ്പിച്ചു വച്ചത് ഗൊന്തുമരത്തിലാണത്രേ, അതിനാൽ ഇതിനെ പൂജിച്ചുപോരുന്നുണ്ട്. ഈ മരത്തിൽ നിന്നും ഒരു നാട്ടുചാരായം ഉണ്ടാക്കാറുണ്ട്. തെക്കെ ഇന്ത്യയിൽ എല്ലായിടത്തും കണ്ടുവരുന്നു. ശ്രീലങ്കയിൽ നിറയെ കാണാറുണ്ടായിരുന്ന ഈ മരം ഇന്ന് അവിടെ വിരളമാണ്. തടി ക്ക് നല്ല ഭാരമുണ്ട്, ഇലകൾ കാലിത്തീറ്റയായി ഉപയോഗിക്കുന്നു, പലവിളകളുടെയും ഇടയിൽ തണൽമരമായി ഉപയോഗിക്കുന്ന ഈ മരത്തിന് ഔഷധഗുണവുമുണ്ട്.
പുറത്തേക്കുള്ള കണ്ണികൾ
വർഗ്ഗം:വൃക്ഷങ്ങൾ വർഗ്ഗം:ഔഷധസസ്യങ്ങൾ വർഗ്ഗം:വംശനാശം നേരിടുന്ന വൃക്ഷങ്ങൾ വർഗ്ഗം:പുഷ്പിക്കുന്ന സസ്യങ്ങൾ വർഗ്ഗം:ഇന്ത്യയിലെ തദ്ദേശ സസ്യങ്ങൾ
കൊറിയ കീഴടക്കാനുള്ള ജപ്പാന്റെ ശ്രമങ്ങൾ (1592-98)
രണ്ട് പ്രാവശ്യമാണ് 1592-98 കാലത്താണ് കൊറിയ കീഴടക്കാനുള്ള ജപ്പാന്റെ ശ്രമങ്ങൾ നടന്നത്. 1592-ൽ ആക്രമണം നടത്തിയെങ്കിലും 1596-ൽ യുദ്ധത്തിന് വിരാമം നൽകുന്ന കരാറുണ്ടാക്കപ്പെട്ടു. 1597-ൽ അടുത്ത ആക്രമണം നടത്തി. 1598-ൽ ജപ്പാന്റെ സൈന്യം പിൻവാങ്ങിയതോടെ യുദ്ധം അവസാനിച്ചു. തീരപ്രദേശങ്ങളിൽ നടന്ന യുദ്ധത്തിന് പുരോഗതിയുണ്ടാകാത്ത സാഹചര്യത്തിലാണ് കൊറിയൻ ഉപദ്വീപിൽ നിന്ന് ജപ്പാന്റെ സൈന്യം പിൻവാങ്ങിയത്.
സമാധാന കരാർ
ആക്രമണത്തിന്റെ ആദ്യഘട്ടം 1592 മുതൽ 1596 വരെ നീണ്ടുനിന്നു. ഇതെത്തുടർന്ന് ജപ്പാനും മിംഗ് രാജവംശവും തമ്മിൽ സമാധാന ചർച്ചകൾ നടന്നു. 1596 -നും 1597 -നും ഇടയിലായിരുന്നു ഇത്തരം ചർച്ചകൾ നടന്നത്.
1597-ൽ ജപ്പാൻ രണ്ടാമതൊന്നുകൂടി കൊറിയ ആക്രമിച്ചു. ആദ്യത്തേതുപോലെ തന്നെയായിരുന്നു രണ്ടാമത്തെ ആക്രമണവും. ജപ്പാന്റെ സൈന്യം കരയിൽ വലിയ വിജയങ്ങൾ നേടി. ധാരാളം നഗരങ്ങളും കോട്ടകളും ഇവർ പിടിച്ചെടുത്തു. പക്ഷേ മുന്നേറ്റം തടയുന്നതിൽ മിംഗ് സൈന്യവും ജോസിയോൺ സൈന്യവും വിജയിച്ചു. തെക്കൻ തീരപ്രദേശങ്ങളിൽ നിന്ന് പിൻവാങ്ങുവാൻ ജപ്പാന്റെ സൈന്യം നിർബന്ധിതരായി. മിംഗ് സൈന്യവും ജോസിയോൺ സൈന്യവും ജപ്പാന്റെ സേനയെ അവർ പിടിച്ചെടുത്ത കോട്ടകളിൽ നിന്നും പുറത്താക്കുന്നതിൽ പരാജയപ്പെട്ടു. തെക്കൻ തീരപ്രദേശങ്ങളിലെ ചില ശക്തികേന്ദ്രങ്ങളിലും പിടിച്ചുനിൽക്കുന്നതിൽ ജപ്പാൻ വിജയിച്ചു. പത്തുമാസം നീണ്ട ബലാബലത്തിൽ രണ്ട് കക്ഷികൾക്കും വിജയങ്ങളൊന്നുമുണ്ടായില്ല.
പിന്മാറ്റം
ഹിഡയോഷി 1598-ൽ മരണമടഞ്ഞു. കരയിൽ യുദ്ധവിജയം നേടുവാൻ സാധിക്കാ‌ത്ത സാഹചര്യമായിരുന്നു നിലനിന്നത്. സാമാനങ്ങൾ കൊണ്ടുവരുന്ന കപ്പലുകൾ ജോസിയോൺ നാവികസേന ആക്രമിച്ചുകൊണ്ടിരുന്നു. ഇക്കാര്യങ്ങൾ പരിഗണിച്ച് അഞ്ച് മൂപ്പന്മാരുടെ കൂട്ടം ജപ്പാന്റെ സൈനികരെ കൊറിയ വിട്ട് തിരികെ ജപ്പാനിലെത്താൻ ഉത്തരവ് നൽകി. രണ്ട് കക്ഷികളും തമ്മിലുള്ള സമാധാന ചർച്ചകൾ ധാരാളം വർഷങ്ങൾ നീണ്ടുനിന്നു. അവസാനം ഈ രാജ്യങ്ങൾ തമ്മിലുള്ള ബന്ധം സാധാരണ സ്ഥിതിയിലെത്തി.
നഷ്ടങ്ങളും ലാഭങ്ങളും
ആക്രമണങ്ങൾക്ക് ചെലവായ പണം ടോയോടോമി ക്ലാന്റെ ജപ്പാനിലെ സ്വാധീനം കുറയുവാനിടയാക്കി. ഹിഡെയോഷിയുടെ മരണശേഷം മകൻ ടോയോടോമി ഹിഡെയോറി ക്ലാൻ തലവനായി. സൈനികരുടെ നഷ്ടം പടിഞ്ഞാറൻ പ്രദേശങ്ങളായ ക്യുഷു, പടിഞ്ഞാറൻ ഹോൺഷു എന്നിവിടങ്ങളിലായിരുന്നു. ഇത് ഹിഡെയോഷി മുന്നണിയുടെ ദൗർബല്യത്തിന് കാരണമായി. കിഴക്കൻ പ്രദേശത്തുള്ള തോകുഗാവ കുടുംബം ഇതോടെ ശക്തരായി. 1603-ൽ ടോകുഗാവ ജപ്പാനെ ഏകീകരിക്കുകയും ഷോഗൺ ആവുകയും ചെയ്തു.
മിങ് ചൈനയ്ക്കും നഷ്ടങ്ങൾ നേരിടേണ്ടിവന്നു. മഞ്ചൂറിയയിൽ ചൈനയുടെ കൈവശമുണ്ടായിരുന്ന പ്രദേശങ്ങൾ നുർഹാചി എന്ന തലവൻ പിടിച്ചെടുത്തു. നുർഹാചിയുടെ പ്രവൃത്തികൾ മിങ് രാജവംശത്തിന്റെ പതനത്തിനും 1644-ൽ ക്വിങ് രാജവംശത്തിന്റെ രൂപീകരണത്തിനും വഴിവച്ചു.
ആകെ പത്ത് ലക്ഷം സൈനികരും സാധാരണക്കാരും യുദ്ധത്തിൽ മരിച്ചിട്ടുണ്ടാകാം എന്ന് കണക്കാക്കപ്പെടുന്നു. പണ്ഡിതരും പണിക്കാരും മരുന്ന് നിർമാതാക്കളും സ്വർണ്ണ നിർമാതാക്കളും മറ്റും ജപ്പാനിലേയ്ക്ക് കൊണ്ടുവരപ്പെട്ടിരുന്നു. ഇത് ജപ്പാന്റെ സാംസ്കാരികവും സാങ്കേതികവുമായ വളർച്ചയ്ക്ക് കാരണമായി.
അന്താരാഷ്ട്ര ശ്രദ്ധ
കിഴക്കൻ ഏഷ്യയിൽ പരക്കെ ചർച്ച ചെയ്യപ്പെട്ടുവെങ്കിലും പാശ്ചാത്യ രാജ്യങ്ങളിൽ ഈ ആക്രമണം അറിയപ്പെട്ടിരുന്നില്ല.
ഫോർട്ട് മക്മറിയിലെ കാട്ടുതീ-2016
2016 മേയ് 1-ന് കാനഡായിലെ ഫോർട്ട് മാക്മറിയിൽ കാട്ടുതീ ഉണ്ടായി വലിയ നാശനഷ്ടം സംഭവിച്ചു. ഒരു ലക്ഷത്തിലേറെ ഹെക്ടറിലെ വനസമ്പത്ത് കത്തിനശിച്ചു.
തീ പടർന്ന് അതബാസ്ക, ഹാങ്ങിങ്സ്റ്റോൺ പുഴകൾ കടന്ന് ആയിരത്തോളം ചതുരശ്രകിലോമീറ്ററിൽ ദുരന്തം സംഭവിച്ചു. 75 ചതുരശ്ര കീലോമീറ്ററിനുള്ളിലായിരുന്നു കാട്ടുതീ നാലുദിവസം കൊണ്ട് പത്തിരട്ടിയോളം പ്രദേശത്ത് വ്യാപിച്ചു. ഇത്രയധികം വലിയ ദുരന്തം റിപ്പോർട്ട് ചെയ്തെങ്കിലും ആർക്കും ആളപായം സംഭവിച്ചിട്ടില്ല. തൊണ്ണൂറായിരത്തോളം പേരെ കുടിയൊഴിപ്പിച്ചു.
പുറത്തേക്കുള്ള കണ്ണികൾ
വർഗ്ഗം:കാട്ടുതീകൾ
കേൾക്കാനുള്ള അവകാശ നിയമം
സർക്കാർ സേവനങ്ങളുമായി ബന്ധപ്പെട്ട് പൊതുജനങ്ങളുടെ പരാതികൾ സമയബന്ധിതമായി കേട്ടു തീർപ്പു കല്പിക്കുന്നതിനുള്ള അവകാശമാണ് കേൾക്കാനുള്ള അവകാശം.(Right to hearing Act) ഇന്ത്യയിൽ രാജസ്ഥാനിലാണ് ഈ നിയമം ആദ്യമായി നിലവിൽ വരുന്നത്. വിവരാവകാശ നിയമം, സേവനാവകാശ നിയമം എന്നിവയുടെ ചുവടുപിടിച്ചാണ് പരാതി കേൾക്കപ്പെടുന്നതും അവകാശമാക്കിയുള്ള നിയമം വരുന്നത്. കേരളത്തിലും ഈ നിയമം നടപ്പിലാക്കാനുള്ള ശ്രമം നടന്നുവരുന്നു. സർക്കാരിന്റെ നയങ്ങളെക്കുറിച്ചോ, പദ്ധതികളെക്കുറിച്ചോ, പരിപാടികളെക്കുറിച്ചോ ആക്ഷേപമുള്ളവർക്ക് പരാതിപ്പെടാം. ഇതിന് അവസരം നൽകുന്നത് നിയമപരമായ അവകാശമാക്കുന്നതാണ് കേൾക്കപ്പെടാനുള്ള അവകാശ നിയമത്തിൽ ഉൾപ്പെടുന്നത്.
വ്യവസ്ഥകൾ
ഏതെങ്കിലും പരാതി ഉന്നയിക്കപ്പെട്ടാൽ 15 ദിവസത്തിനകം പബ്ലിക് ഹിയറിംഗ് ഓഫീസർ അതിന്മേൽ തീർപ്പു കല്പിക്കണമെന്നും ആ തീരുമാനത്തിൽ അപേക്ഷകൻ തൃപ്തനല്ലെങ്കിൽ അപ്പീൽ നൽകാമെന്നുമാണ് വ്യവസ്ഥ.കൂടാതെ അപ്പീലിന്മേൽ 21 ദിവസത്തിനകം തീരുമാനം ആകണമെന്ന് നിഷ്‌കർഷിക്കുന്നുണ്ട്.13 വകുപ്പുകളടങ്ങിയ രാജസ്ഥാൻ സംസ്ഥാന നിയമത്തിലെ ഏഴാം വകുപ്പനുസരിച്ചു വീഴ്ച വരുത്തുന്ന ഉദ്യോഗസ്ഥന് 500 മുതൽ 5000 വരെ രൂപ പിഴ ശിക്ഷയും പുറമേ വകുപ്പുതല നടപടികളും അനുശാസിക്കുന്നു.30 ദിവസത്തിനുള്ളിൽ പരാതി കേൾക്കപ്പെടണം.പരാതി ആദ്യം എഴുതി നൽകണം. തുടർന്ന് ഒരു മാസത്തിനകം പരാതിക്കാരനെ വിളിച്ച് അത് കേൾക്കുകയും വേണം.ഹിയറിങ് നടത്താനായി സർക്കാർ പബ്ലിക് ഹിയറിങ്ഓഫീസറെ നിയമിക്കണം. ഇദ്ദേഹത്തിന്റെ തീരുമാനത്തിൽ അപകാതയുണ്ടെങ്കിൽ അപ്പീൽ സമർപ്പിക്കാനായി വിവരാവകാശ നിയമത്തിലേതുപോലെ ഫസ്റ്റ് അപ്പലേറ്റ് അതോറിറ്റിയും സെക്കൻഡ് അപ്പലേറ്റ് അതോറിറ്റിയും ഉണ്ടാകും. ഈഘട്ടത്തിലുള്ള തീർപ്പിനെക്കുറിച്ചും പരാതിയുള്ളവർക്ക് റിവിഷൻ അതോറിറ്റിയെ എന്ന മറ്റൊരു ഘടകത്തെ കൂടി സമീപിക്കാം. ഓരോ തട്ടിലുള്ള തീർപ്പിനെക്കുറിച്ചുമുള്ള പരാതികൾ 30 ദിവസത്തിനകം അപ്പീലായി നൽകണമെന്നും കരട് ബില്ലിൽ പരാമർശിക്കുന്നു
അവലംബം
രാജസ്ഥാനിലെ കേൾക്കാനുള്ള അവകാശ നിയമം[]
പുറംകണ്ണികൾ
മാതൃഭൂമി വാർത്ത :നിയമം വരുന്നു പരാതി കേൾക്കുന്നതും അവകാശമാകും []
വർഗ്ഗം:ഇന്ത്യയിലെ നിയമങ്ങൾ
ബിന്ദി
ബിന്തീ, ബിണ്ടി, ബൈൻഡി, ബിൻഡി-ഐ എന്നീ പേരുകൾ താഴെപ്പറയുന്ന പ്ലാൻറുകളെ പരാമർശിക്കാവുന്നതാണ്:
അവലംബം
വർഗ്ഗം:വള്ളിച്ചെടികൾ
നാദിയ ഡൗഷെൻ
നാദിയ ലോറൻ ഡൗഷെൻ ഒരു അമേരിക്കൻ പീഡിയാട്രീഷ്യനും അഡോളസന്റ് മെഡിസിൻ ഫിസിഷ്യനുമാണ്. എച്ച്‌ഐവി അണുബാധയുള്ള യുവാക്കളുടെ പരിചരണത്തിലും ട്രാൻസ്‌ജെൻഡർ, ലിംഗ-വൈവിധ്യമുള്ള യുവാക്കൾക്കൾ എന്നിവരുടെ വൈദ്യ പരിചരണത്തിലും അവർ വൈദഗ്ദ്ധ്യം നേടിയിട്ടുണ്ട്. ആരോഗ്യ അസമത്വം, പരിചരണത്തിലേക്കുള്ള പ്രവേശനം, എൽജിബിടി യുവാക്കളിൽ പ്രതിരോധശേഷി പ്രോത്സാഹിപ്പിക്കൽ എന്നിവയെക്കുറിച്ച് ഡൗഷെൻ ഗവേഷണം ചെയ്യുന്നു. പെൻസിൽവാനിയ സർവകലാശാലയിലെ പെരെൽമാൻ സ്കൂൾ ഓഫ് മെഡിസിനിൽ അസോസിയേറ്റ് പ്രൊഫസർ എന്ന നിലയിൽ, മെഡിക്കൽ ഡയറക്ടറും ജെൻഡർ ആൻഡ് സെക്ഷ്വാലിറ്റി ഡെവലപ്‌മെന്റ് ക്ലിനിക്കിന്റെ സഹസ്ഥാപകയുമാണ് അവർ.
ആദ്യകാല ജീവിതവും വിദ്യാഭ്യാസവും
ഡൗഷെൻ തന്റെ ബാച്ചിലർ ഓഫ് ആർട്‌സ് ബിരുദവും ഹെൽത്ത് പോളിസി റിസർച്ചിൽ മാസ്റ്റർ ഓഫ് സയൻസും (എംഎസ്‌എച്ച്‌പി) പെൻസിൽവാനിയ യൂണിവേഴ്‌സിറ്റിയിലെ (പെൻ മെഡ്) പെരെൽമാൻ സ്‌കൂൾ ഓഫ് മെഡിസിനിൽ മെഡിക്കൽ ബിരുദവും നേടി. തുടർന്ന് ഫിലാഡൽഫിയയിലെ ചിൽഡ്രൻസ് ഹോസ്പിറ്റലിൽ (CHOP) പീഡിയാട്രിക് റെസിഡൻസി പൂർത്തിയാക്കി. ലൂറി ചിൽഡ്രൻസ് ഹോസ്പിറ്റലിൽ ജനറൽ അക്കാദമിക് പീഡിയാട്രിക്സിലും CHOP-ൽ അഡോളസന്റ് മെഡിസിനിലും ഡൗഷെൻ ഫെലോഷിപ്പുകൾ സംഘടിപ്പിച്ചു.
കരിയറും ഗവേഷണവും
വൈദ്യശാസ്ത്ര  ബിരുദം പൂർത്തിയാക്കിയ ശേഷം, ഡൗഷെൻ CHOPs പോളിസി ലാബിൽ ചേരുകയും ട്രാൻസ്‌ജെൻഡർ യുവാക്കൾക്കിടയിലെ എച്ച്ഐവി അണുബാധയ്‌ക്കെതിരായ സംരക്ഷണ ഘടകങ്ങൾ കണ്ടെത്തുന്നതിനുള്ള ഗവേഷണത്തിന് 2010 ലെ സൊസൈറ്റി ഫോർ അഡോളസന്റ് ഹെൽത്ത് ആൻഡ് മെഡിസിൻ ന്യൂ ഇൻവെസ്റ്റിഗേറ്റർ അവാർഡ് സ്വീകരിക്കുകയും ചെയ്തു. പോളിസിലാബിലെ ഒരു ഗവേഷകയെനെന്ന നിലയിൽ, വിട്ടുമാറാത്ത മറ്റു രോഗങ്ങളുള്ള സമപ്രായക്കാരുമായി താരതമ്യം ചെയ്യുമ്പോൾ എച്ച്ഐവി പോസിറ്റീവ് ആയ യുവ രോഗികൾ അഭിമുഖീകരിക്കുന്ന പ്രത്യേക തടസ്സങ്ങളെക്കുറിച്ച് വിശദമായി പ്രതിപാദിക്കുന്ന ഒരു പഠനത്തിന്റെ മുതിർന്ന രചയിതാവുകൂടിയാണ് ഡൗഷെൻ. 2014-ൽ, ലിൻഡ ഹോക്കിൻസുമായി ചേർന്ന് ഡൗഷെൻ ഫിലാഡൽഫിയയിലെ ചിൽഡ്രൻസ് ഹോസ്പിറ്റലിൽ ജെൻഡർ & സെക്ഷ്വാലിറ്റി ഡെവലപ്‌മെന്റ് ക്ലിനിക്ക് ആരംഭിച്ചു. ട്രാൻസ്‌ജെൻഡർ കുട്ടികൾക്കും കൗമാരക്കാർക്കിടയിലുമായി പ്രവർത്തിക്കുന്ന പിന്തുണാ ഗ്രൂപ്പുകൾക്ക് പ്രതിമാസ ധനസഹായം നൽകുന്നതിന് ഒരു CHOP കെയർസ് കമ്മ്യൂണിറ്റി ഗ്രാന്റ് അവരെ പിന്തുണച്ചു.
പേർഷ്യൻ സോഷ്യലിസ്റ്റ് സോവിയറ്റ് റിപ്പബ്ലിക്
പേർഷ്യൻ സോഷ്യലിസ്റ്റ് സോവിയറ്റ് റിപ്പബ്ലിക്, സോവിയറ്റ് റിപ്പബ്ലിക് ഓഫ് ഇറാൻ അല്ലെങ്കിൽ സോഷ്യലിസ്റ്റ് സോവിയറ്റ് റിപ്പബ്ലിക് ഓഫ് ഗിലാൻ എന്നും അറിയപ്പെടുന്ന ഒരു ഹ്രസ്വകാല അംഗീകൃതമല്ലാത്ത ഭരണപ്രദേശമായിരുന്നു. ഇറാനിയൻ പ്രവിശ്യയായ ഗിലാനിലെ ഒരു സോവിയറ്റ് റിപ്പബ്ലിക്കായി അതി ജൂൺ 1920 മുതൽ സെപ്റ്റംബർ 1921 വരെ നിലനിന്നിരുന്നു. സോവിയറ്റ് റഷ്യയുടെ റെഡ് ആർമിയുടെ സഹായത്തോടെ ഗിലാനിലെ ഭരണഘടനാ പ്രസ്ഥാനത്തിന്റെ നേതാവായിരുന്ന മിർസ കുചിക് ഖാനും അദ്ദേഹത്തിന്റെ ജംഗലി (ജംഗിൾ മൂവ്‌മെന്റ്) കക്ഷികളും ചേർന്നാണ് ഇത് സ്ഥാപിച്ചത്.
പശ്ചാത്തലവും ചരിത്രവും
1914-ൽ ആരംഭിച്ച ജംഗിൾ പ്രസ്ഥാനം റഷ്യയിലെ ബോൾഷെവിക്കുകളുടെ വിജയത്തിനുശേഷം പൂർവ്വാധികം ശക്തി പ്രാപിച്ചു. 1920 മെയ് മാസത്തിൽ സോവിയറ്റ് കാസ്പിയൻ കപ്പൽപ്പട, ഫെഡോർ റാസ്കോൾനിക്കോവിന്റെ നേതൃത്വത്തിൽ, സെർഗോ ഒർഷോനികിഡ്സെയുടെ അകമ്പടിയോടെ കാസ്പിയൻ തുറമുഖമായ അൻസാലിയിൽ പ്രവേശിച്ചു. അൻസാലിയിൽ ബ്രിട്ടീഷ് സൈന്യം അഭയം നൽകിയ വൈറ്റ് റഷ്യൻ പ്രതിവിപ്ലവകാരിയായിരുന്ന ജനറൽ ഡെനികിൻ അൻസാലിയിലേക്ക് കൊണ്ടുപോയ റഷ്യൻ കപ്പലുകളേയും വെടിക്കോപ്പുകളും പിന്തുടരുന്നതിന് മാത്രമായാണ് ഈ ദൗത്യം പ്രഖ്യാപിക്കപ്പെട്ടത്. അൻസാലിയിലെ ബ്രിട്ടീഷ് പട്ടാളം താമസിയാതെ ഒരു ചെറുത്തുനിൽപ്പും കൂടാതെ പട്ടണത്തിൽനിന്ന് ഒഴിഞ്ഞുകൊണ്ട് മഞ്ഞിലിലേക്ക് പിൻവാങ്ങി. തന്റെ പ്രസ്ഥാനവും ഏകീകൃത ബ്രിട്ടീഷ്, കേന്ദ്ര സർക്കാർ സേനയും തമ്മിലുള്ള സംഘർഷത്തെ അഭിമുഖീകരിച്ച ഇറാനിയൻ വിപ്ലവകാരിയായ മിർസ കുചക് ഖാൻ നിരവധി തിരഞ്ഞെടുപ്പുകൾ പരിഗണിച്ചു.
ഹർഭജൻ സിങ് (കവി)
പഞ്ചാബി കവിയും വിമർശകനുമാണ് ഹർഭജൻ സിങ് (18 August 1920 – 21 October 2002).
ബാല്യവും വിദ്യാഭ്യാസവും
അസമിൽ 1920ൽ ഗംഗ ദേയിയുടെയും ഗംഗ സിങ്ങിന്റെയും മകനായി ജനിച്ചു. അച്ഛന് ക്ഷയരേഗം ഉണ്ടായിരുന്നു. കുറച്ചു കാലത്തിനു ശേഷം ലാഹോറിലേക്ക് ഹർഭജൻ സിങ്ങിന്രെ കുടുംബം പോയി. ഹർജൻ സിങ്ങിന് 1 വയസുള്ളപ്പോൾ അച്ഛൻ മരിച്ചു. ഡി.എ.വി സ്ക്കൂളിൽ പഠിച്ചു. ഡൽഹി സർവകലാശാലയിൽ നിന്നും 2ബിരുദം ങ്ങൾ നേടിയിട്ടുണ്ട്. 17 കവിതാ സമാഹാരങ്ങളും 19 സാഹിത്യപരമായ ചരിത്രങ്ങളും രചിച്ചിട്ടുണ്ട്. രവീന്ദ്രനാഥ് ടാഗോറിന്റെയും അരിസ്റ്റോട്ടിലിന്റെയും പുസ്തകങ്ങൾ വിവർത്തനം ചെയ്തിട്ടുണ്ട്. അദ്ദേഹത്തിന്റെ മകൻ മദൻ ഗോപാൽ പ്രശസ്ത ഗായകനാണ്. ഇംഗ്ലീഷ് അദ്ധ്യാപകനായിരുന്നു. 1984ൽ വിരമിക്കും വരെ ഡൽഹി സർവകലാശാലയിലെ അധ്യാപകനായിരുന്നു.
പുറം കണ്ണികൾ
വർഗ്ഗം:1920-ൽ ജനിച്ചവർ വർഗ്ഗം:ഓഗസ്റ്റ് 18-ന് ജനിച്ചവർ വർഗ്ഗം:2002-ൽ മരിച്ചവർ വർഗ്ഗം:ഒക്ടോബർ 21-ന് മരിച്ചവർ വർഗ്ഗം:പഞ്ചാബി കവികൾ വർഗ്ഗം:കേന്ദ്ര സാഹിത്യ അക്കാദമി പുരസ്കാരം ലഭിച്ചവർ വർഗ്ഗം:സരസ്വതി സമ്മാൻ പുരസ്കാരം നേടിയവർ വർഗ്ഗം:കേന്ദ്ര സാഹിത്യ അക്കാദമി ഫെല്ലോഷിപ് ലഭിച്ചവർ വർഗ്ഗം:ഡെൽഹി സർവ്വകലാശാലയിലെ പൂർവ്വ വിദ്യാർത്ഥികൾ വർഗ്ഗം:ഡെൽഹി സർവ്വകലാശാലാ അദ്ധ്യാപകർ
ഔസ്
വടക്കുപടിഞ്ഞാറൻ ഗ്രീസിലെയും തെക്കുപടിഞ്ഞാറൻ അൽബേനിയയിലെയും ഒരു നദിയാണ് ഔസ് (Αώος) or Vjosë. ഇതിന്റെ മൊത്തം നീളം ഏകദേശം 272 കിലോമീറ്റർ (169 മൈൽ) ആണ്, ഇതിൽ ആദ്യത്തെ 80 കിലോമീറ്റർ (50 മൈൽ) ഗ്രീസിലും ബാക്കി 192 കിലോമീറ്റർ (119 മൈൽ) അൽബേനിയയിലുമാണ് കാണപ്പെടുന്നത്. ഇതിന്റെ ഡ്രെയിനേജ് തടം 6,706 കിലോമീറ്റർ 2 (2,589 ചതുരശ്ര മൈൽ) ആണ്. ഇതിന്റെ ശരാശരി ഡിസ്ചാർജ് 195 മീ 3 / സെ (6,900 ക്യു അടി / സെ) ആണ്. വോയ്‌ഡോമാറ്റിസ്, സരാന്തപോറോസ്, ഡ്രിനോ, ഷുഷൈസ് തുടങ്ങി നിരവധി പോഷകനദികളാണ് ഇതിനുള്ളത്.
ഔസിന്റെ ഉറവിടം ഗ്രീസിലാണ്. പ്രത്യേകിച്ചും എപ്പിറസിലെ പിൻഡസ് പർവതങ്ങളിൽ, വോവൗസ ഗ്രാമത്തിനടുത്താണ്. 1350 മീറ്റർ ഉയരത്തിൽ ഒരു കൃത്രിമ തടാകം നിർമ്മിച്ചിട്ടുണ്ട്. 1987 മുതൽ സ്ഥലത്ത് ഒരു ജലവൈദ്യുത അണക്കെട്ട് നിർമ്മിച്ചിട്ടുണ്ട്. ഇത് വിക്കോസ്-ഔസ് ദേശീയ ഉദ്യാനത്തിലൂടെ ഒഴുകുന്നു. അവിടെ അത് ഉയർന്ന മലയിടുക്കുകളുണ്ടാക്കുകയും തുടർന്ന് കോനിറ്റ്സ പട്ടണത്തിലൂടെ ഒഴുകുകയും അവിടെ വോയിഡോമാറ്റിസ് ചേരുകയും ചെയ്യുന്നു. ഇത് കാർകോവിനടുത്തുള്ള അൽബേനിയയിലേക്ക് പ്രവേശിക്കുകയും അവിടെ സരാന്തപോറോസുമായി കൂടിചേരുന്നു. തുടർന്ന് വടക്ക് പടിഞ്ഞാറ് പെർമെറ്റ്, കൽ‌സിറെ, ടെപലെനെ (ഡ്രിനോ ചേരുന്നിടത്ത്), മെമ്മാലിയാജ്, സെലെനിക്ക, നോവോസെലെ എന്നിവയിലൂടെ ഒഴുകുന്നു. പിന്നീട് അത് വ്ലോറിന്റെ വടക്കുപടിഞ്ഞാറ് അഡ്രിയാറ്റിക് കടലിലേക്ക് ഒഴുകുന്നു. വ്ജൊസ-നർത പരിരക്ഷിത ലാൻഡ്‌സ്‌കേപ്പിന്റെ അതിർത്തിക്കുള്ളിലാണ് നദീമുഖം സ്ഥിതിചെയ്യുന്നത്.
പുറത്തേക്കുള്ള കണ്ണികൾ
വർഗ്ഗം:അൽബേനിയയിലെ നദികൾ വർഗ്ഗം:യൂറോപ്പിലെ അന്താരാഷ്ട്ര നദികൾ
വിജയ് അഭിനയിച്ച ചലച്ചിത്രങ്ങൾ
തമിഴ് ചലച്ചിത്രരംഗത്തെ ഒരു പ്രമുഖ നടനും പിന്നണിഗായകനുമാണ് വിജയ് (விஜய்) എന്നറിയപ്പെടുന്ന ജോസഫ്  വിജയ് ചന്ദ്രശേഖർ. 1984 ൽ പുറത്തിറങ്ങിയ വെട്രി ആയിരുന്ന അഭിനയിച്ച ആദ്യ ചലച്ചിത്രം. പിതാവായ എസ്.എ. ചന്ദ്രശേഖർ ആയിരുന്നു ഈ ചിത്രത്തിന്റെ സംവിധായകൻ. ചന്ദ്രശേഖറിന്റെ ചലച്ചിത്രത്തിൽ ബാലതാരമായി അഭിനയിച്ച വിജയ്, 1992-ൽ പുറത്തിറങ്ങിയ നാളൈയ തീർപ്പ് എന്ന ചലച്ചിത്രത്തിലാണ് ആദ്യമായി കേന്ദ്ര കഥാപാത്രത്തെ അവതരിപ്പിച്ചത്. തുടർന്ന് 1993-ലെ സെന്ദൂരപാണ്ടി എന്ന ചലച്ചിത്രത്തിൽ വിജയകാന്തിന് എതിരെയുള്ള കഥാപാത്രത്തെ അവതരിപ്പിച്ചു. ആരോ സംവിധാനം ചെയ്ത രസിഗൻ (1994), ദേവ (1995) എന്നീ ചലച്ചിത്രങ്ങളിൽ വിജയ് കേന്ദ്ര കഥാപാത്രങ്ങളെ അവതരിപ്പിക്കുകയുണ്ടായി. ഈ ചലച്ചിത്രങ്ങളെല്ലാം വ്യാവസായികമായി വിജയം സ്വന്തമാക്കുകയുണ്ടായി.
1990-കളിൽ പുറത്തിറങ്ങിയ വിജയുടെ മറ്റൊരു പ്രധാന ചലച്ചിത്രമായിരുന്നു വിക്രമൻ സംവിധാനം ചെയ്ത് 1996-ൽ പുറത്തിറങ്ങിയ പ്രണയചലച്ചിത്രമായ പൂവേ ഉനക്കാക. തുടർന്ന് പുറത്തിറങ്ങിയ വസന്ത് സംവിധാനം ചെയ്ത നേരുക്കു നേർ (1997), ഫാസിൽ സംവിധാനം ചെയ്ത കാതലുക്കു മരിയാതൈ (1997) എന്നീ ചലച്ചിത്രങ്ങളും വിമർശകരിൽ നിന്ന് അനുകൂലമായ അഭിപ്രായങ്ങൾ നേടി. കാതലുക്കു മരിയാതൈയിലെ അഭിനയത്തിന് മികച്ച നടനുള്ള തമിഴ്‌നാട് സംസ്ഥാന ചലച്ചിത്രപുരസ്കാരം ലഭിച്ചു. തുള്ളാത മനമും തുള്ളും (1999) എന്ന ചലച്ചിത്രത്തിൽ കാഴ്ചശേഷിയില്ലാത്ത കാമുകിയെ സഹായിക്കുന്ന ഒരു കേബിൾ ഓപ്പറേറ്ററിന്റെ കഥാപാത്രത്തെയാണ് വിജയ് അവതരിപ്പിച്ചത്. ഈ ചിത്രത്തിലെ അഭിനയം ഏറെ ശ്രദ്ധിക്കപ്പെട്ടു.
2011-ൽ സിദ്ദിഖ് സംവിധാനം ചെയ്ത കാവലൻ എന്ന ചലച്ചിത്രത്തിൽ ഒരു ബോഡിഗാർഡിന്റെ കഥാപാത്രത്തെ അവതരിപ്പിച്ചു. തുടർന്ന് പുറത്തിറങ്ങിയ തുപ്പാക്കി, നൻപൻ എന്നീ ചലച്ചിത്രങ്ങളിലെ അഭിനയം വിമർശകരിൽ നിന്ന് അനുകൂലമായ അഭിപ്രായങ്ങൾ സ്വന്തമാക്കി. ഈ ചിത്രങ്ങളിലെ അഭിനയത്തിനും മികച്ച നടനുള്ള ഫിലിംഫെയർ പുരസ്കാരത്തിന് നാമനിർദ്ദേശം ലഭിച്ചു. തുടർന്ന് എ.എൽ. വിജയ് സംവിധാനം ചെയ്ത തലൈവാ, ജില്ല എന്നീ ചലച്ചിത്രങ്ങൾ പുറത്തിറങ്ങി. ജില്ലയിൽ മോഹൻലാലിനോടൊപ്പമാണ് വിജയ് അഭിനയിച്ചത്. ഈ രണ്ട് ചിത്രങ്ങളും ശ്രദ്ധിക്കുപ്പെട്ടു. തുടർന്ന് കത്തി എന്ന ചലച്ചിത്രത്തിലും ഇരട്ടവേഷത്തിൽ അഭിനയിച്ചു. ഈ ചിത്രം ആ വർഷം ഏറ്റവും കൂടുതൽ വരുമാനം നേടിയ തമിഴ് ചിത്രമായി. എന്നാൽ ചിമ്പു ദേവൻ സംവിധാനം ചെയ്ത് 2015-ൽ പുറത്തിറങ്ങിയ പുലി എന്ന ഫാന്റസി ചിത്രം വ്യാവസായികമായി പരാജയമായിരുന്നു. 2016-ൽ അറ്റ്‌ലി സംവിധാനം ചെയ്ത തെരി എന്ന ചിത്രത്തിൽ ഒരു പോലീസ് ഉദ്യോഗസ്ഥന്റെ കഥാപാത്രം അവതരിപ്പിച്ചു. തമിഴ് ചലച്ചിത്രമേഖലയിൽ ആദ്യ ദിവസങ്ങളിൽ ഏറ്റവും കൂടുതൽ വരുമാനം നേടിയ ചിത്രങ്ങളിലൊന്നായിരുന്നു ഇത്. ഈ ചിത്രം ₹1.5—1.56 ബില്യൺ സ്വന്തമാക്കി. ഈ ചിത്രത്തിലെ അഭിനയത്തിന് മികച്ച നടനുള്ള ഫിലിംഫെയർ പുരസ്കാരത്തിന് വിജയ് നാമനിർദ്ദേശം ചെയ്യപ്പെട്ടിരുന്നു.
ചലച്ചിത്രങ്ങൾ
/}
പുറം കണ്ണികൾ
വർഗ്ഗം:ചലച്ചിത്ര അഭിനേതാക്കൾ ഭാഷ തിരിച്ച് വർഗ്ഗം:തമിഴ്‌ചലച്ചിത്രവുമായി ബന്ധപ്പെട്ട പട്ടികകൾ
പരിയാനമ്പറ്റ ക്ഷേത്രം
മലബാറിലെ ഒരു പ്രസിദ്ധ ഭഗവതി ക്ഷേത്രമാണ് ശ്രീ പരിയാനമ്പററ ഭഗവതി ക്ഷേത്രം. മൂത്തേടത്തു മാടമ്പ് അംശം കാട്ടുകുളം ദേശം. ഇന്ന് പാലക്കാട് ജില്ല, ഒററപ്പാലം താലൂക്ക്.
നാമോല്പത്തി
പരിയാനി എന്നത് പാർവ്വതി എന്നതിൻറെ ഭാഷാ രൂപമാണെന്ന് കരുതാം. ഈ പേര് ഇപ്രദേശത്തെ ദ്രാവിഡ വിഭാഗത്തിൽ സാധാരണയായി കണ്ടുവരുന്ന വ്യക്തിനാമമാകുന്നു.പൊററ ഭൂമിയുടെ സവിശേഷതയെ കാണിക്കുന്നു. പ്രാചീന കാലം തൊട്ടുള്ള ഒരു ആദിമവിഭാഗങ്ങളുടെ കാവാണ് എന്ന് കരുതുന്നതാണ് യുക്തം. ഇന്നും പൂരത്തിന് പറയവേലക്ക് കാവിൽ പ്രാധാന്യമുണ്ട്.
ചരിത്രം
പ്രാചീന നെടുങ്ങനാട്ടിലെ ഒരു പ്രഭുവായിരുന്നു മാമ്പററക്കാട്ട് നായർ എന്ന തൃക്കടീരി നായർ. ഇവർക്ക് നെയ്തിലൻ കണ്ടൻ എന്നാണ് സ്ഥാനാനാമമെന്ന് തോററം പാടുന്നു.
ഐതിഹ്യം
ഉദ്ദേശം 1400 വർഷങ്ങൾക്കു മുൻപ് പരിയാനംപറ്റ മനയ്ക്കലെ ഒരു ബ്രാഹ്മണ ശ്രേഷ്ഠൻ ഭൃത്യനോടൊപ്പം മൂകാംബിക ക്ഷേത്രത്തിൽ പോയി ഭജന നടത്തുകയും ദേവിയുടെ അനുഗ്രഹം വാങ്ങുകയും, ശേക്ഷിച്ചകാലം നാട്ടിൽ വന്നു ഭജന നടത്താം എന്ന തീരുമാനത്തോടെ തിരിച്ചു പോരുകയുമാണുണ്ടായത്. യാത്രാമദ്ധ്യേ ഒരരുവിയുടെ തീരത്ത് ക്ഷീണം തീർക്കാനായി ഇരുന്ന ആ താപസ ശ്രേഷ്ഠൻ സ്വന്തം സാധനങ്ങളടങ്ങിയ ഭാണ്ടം തുറന്നു നോക്കിയപ്പോൾ ഒരു തിടമ്പ് കാണുകയും തപ:ശക്തിയാൽ കാര്യം ഗ്രഹിച്ച് ആ താപസ്വി തിടമ്പ് അവിടെതന്നെ പ്രതിഷ്ഠിക്കുവാൻ തീരുമാനിക്കുകയും ചെയ്തു. പഴയ വള്ളുവനാട്ടിലെ 14 ദേശക്കാരെയും വരുത്തി അന്നത്തെ ദേശപ്രമാണിമാരായ കൊല്ലം, നല്ലൂർ, പൊറ്റക്കാട് മൂത്ത പണിക്കന്മാരുടെ നേത്രുത്യത്തിൽ പ്രസിദ്ധമായ ഈക്കാട്ടു മനയ്ക്കലെ തന്ത്രിയുടെ കാർമ്മികത്വത്തിൽ പ്രതിഷ്ഠ നടത്തുകയും ചെയ്തു. പരിയാനമ്പറ്റ മനയ്ക്കലെ തിരുമേനി കൊണ്ടുവന്ന തിടമ്പായതിനാൽ പരിയാനമ്പറ്റ ഭഗവതി എന്നു നാമകരണം ചെയ്തു.
ക്ഷേത്രം
ചതുർബാഹുവായ ഭദ്രകാളിയാണ് പ്രതിഷ്ഠ. ഭൈരവനാണ് പ്രധാന ഉപപ്രതിഷ്ഠ. കൂടാതെ ഗണപതിയും വാഴുന്നു.
മുട്ടറുക്കൽ അഥവാ നാളികേരം മുട്ടൽ
പരിയാനം മ്പറ്റ ഭഗവതി ക്ഷേത്രത്തിലെ ഒരു പ്രധാന വഴിപാടാണ് മുട്ടറുക്കൽ അഥവാ നാളികേരം മുട്ടൽ. കേരളത്തിൽത്തന്നെ കാടാമ്പുഴ ഭഗവതി ക്ഷേത്രം കഴിഞ്ഞാൽ മുട്ടറുക്കൽ പ്രധാന ഒരു വഴിപാടായി നടത്തുന്നത് ഇവിടെയാണ്. പ്രധാനമായി ദേഹമുട്ട്, ശത്രുമുട്ട്, കർമ്മമുട്ട്, തൊഴിൽമുട്ട് എന്നിവ നടത്തിവരുന്നു.
വെളിച്ചപ്പാട് രാമൻ നായർ
53 വർക്ഷക്കാലം പരിയാനം മ്പറ്റ ക്ഷേത്രത്തിലെ വെളിച്ചപ്പാടായിരുന്നു പാറോല രാമൻ നായരുടെ മരുമകനായ രാമൻ നായർ. ഇദ്ദേഹത്തിന്റെ കാലത്തെ ക്ഷേത്രത്തിന്റെ സുവർണ്ണകാലമായി ഭക്തജനങ്ങൾ കരുതുന്നു. 15 മത്തെ വയസ്സിൽ വെളിച്ചപ്പാടായ രാമൻ നായർ, നാരായണൻ വെളിച്ചപ്പാടിന്റെ ശിക്ഷ്യനായിരുന്നു. ഈ കാലഘട്ടത്തിൽ ക്ഷേത്രത്തിന്റെ കീഴേടമായ കല്ലുവഴി അയ്യപ്പൻ കാവിലെ വെളിച്ചപ്പാട് പത്മനാഭൻ നായരും നാരായണൻ വെളിച്ചപ്പാടിന്റെ ശിക്ഷ്യനായിരുന്നു. ഇരുവരും ഗുരുവിനെപ്പോലെത്തന്നെ പാന, പള്ളിപ്പാന , കളം പാട്ട് , ക്ഷേത്രാചാരങ്ങൾ എന്നിവയിൽ അഗാധമായ പാണ്ഡിത്യമുള്ളവരായിരുന്നു. 1977 ൽ രാമൻ നായർ അന്തരിച്ചു. പാറോല തറവാട്ടുകാരാണ് പാരമ്പര്യമായിവിടെ വെളിച്ചപ്പാടായിവരുന്നത്.
ക്ഷേത്രം ആന പരമേശ്വരൻ
പരിയാനമ്പറ്റ ദേവസം ആനയാണ് ശ്രീ പരമേശ്വരൻ. 2006 ലാണ് ശ്രീ പരമേശ്വരനെ ക്ഷേത്രത്തിലേക്ക് നടയിരുത്തിയത്. മംഗലാംകുന്നിലെ ശകുന്ദള അമ്മാളും മക്കള്ളായ പരമേശ്വരനും സഹേദരങ്ങളുമാണ് ആനയെ നടയിരുത്തിയത്. മുമ്പും ക്ഷേത്രത്തില് ആനയുണ്ടായുരുന്നു. സിന്ദൂരച്ചെപ്പ് എന്ന മലയാളചലച്ചിത്രത്തിൽ ഗോപിയായി അഭിനയിചച ആന ഈ ക്ഷേത്രത്തിലെ വിശ്വകുമാർ എന്ന ഗജവീരനായിരുന്നു.
മൂർത്തിയാട്ടം
പരിയാനമ്പറ്റ പൂരത്തിന്റെ വലിയാറാട്ടുദിവസം ഉച്ചപൂജ കഴിഞ്ഞാല് അത്താഴപൂജ വരെയുള്ള സമയം ഭുത പ്രേത പിശാച് ബാധയുള്ള സ്ത്രീകൾ ആർത്തട്ടഹസിച്ച് നെഞ്ച്ത്തും തലക്കുമടിച്ച് ക്ഷേത്രത്തിന്റെ മുന്നിൽ വന്ന് ഉന്മാദ നത്തം ചെയ്യുന്നു. മൂർത്തിയാട്ടം എന്ന പേരിലാണിത് അറിയപ്പെടുന്നത്. ക്ഷേത്രത്തിലെ പൂജാരി ശംഖുതീർത്ഥം തളിച്ചാൽ മൂർത്തിയാട്ടം നിൽക്കുകയും പിന്നീട് ഒരു വർക്ഷത്തേക്ക് അസുഖങ്ങൾ ഉണ്ടാവില്ല എന്നാണ് വിശ്വാസം. ചോറ്റാനിക്കര കഴിഞ്ഞാൽ പരിയാനമ്പറ്റയിൽ മാത്രമാണ് ഇത്തരത്തിൽ മൂർത്തിയാട്ടം ഉള്ളത്.
ഉത്സവങ്ങളും വിശേഷദിവങ്ങളും
ഇന്ന് കേരളത്തിലെത്തന്നെ പ്രശസ്തമായ പൂരങ്ങളിൽ ഒന്നായിമാറിക്കഴിഞ്ഞ പരിയാനമ്പറ്റ പൂരം കേരളസർക്കാറിന്റെ ടൂറിസ്റ്റ് ഭൂപടത്തിലും സർക്കാർപട്ടികയിലും സ്ഥാനം പിടിച്ചിരിക്കുന്നു. കുംഭമാസത്തിലെ പൂരമാണ് ഈ ക്ഷേത്രത്തിലെ ഏറ്റവും പ്രധാനപ്പെട്ട ഉത്സവം. കുംഭം ഒന്നിന്ന് കൊടിയേറ്റവും ഏഴാം ദിവസം പൂരവുമാണ്. ഒന്നാം തീയതിയാണ് കൊടിയേറ്റം. തുടർന്ന് പതിനാലുദേശങ്ങളിൽ നിന്നും പറയെടുപ്പും ക്ഷേത്രത്തിൽ വിശേഷാൽ പരിപാടികളും ഉണ്ടായിരിക്കും. പൂരം ദിവസം രാവിലെ കാഴ്ച ശീവേലിയും ഉണ്ട്. വെക്കീട്ട് വടക്കൻ പൂരം, കിഴക്കൻ പൂരം, പടിഞ്ഞാറൻ പൂരം എന്നിവ നാലുമണിയോടുക്കൂടി ക്ഷേത്രാങ്കണത്തിൽ അണിനിരക്കുന്നു. ഇണക്കാളയും തേരും ഇവിടുത്തെ പ്രത്യേകതകളാണ്. ഉത്സവകാലത്ത് തോൽപ്പാവക്കൂത്തും കളം പാട്ടും വിശേഷാൽ പരിപാടികളായി നടന്നുവരുന്നു. ഇതുക്കൂടാതെ തിറ, പൂതൻ, കരിവേല, വേഷങ്ങൾ എന്നിവയും ഉത്സവത്തിന് മാറ്റുക്കൂട്ടുന്നു.
വടക്കൻ പൂരം
വടക്കൻ പൂരം ഈശ്വരമംഗലം ശ്രീ അയ്യംകുളങ്ങര ശിവക്ഷേത്രം, ശ്രീകൃഷ്ണപുരം ശ്രീ വടുകനാംകുർശി ദുർഗ്ഗാക്ഷേത്രം, എന്നിവിടങ്ങളിൽ നിന്നു പുറപ്പെട്ട് പെരുമാങ്ങോട് ശ്രീ മുടവനംകുന്ന് അയ്യപ്പക്ഷേത്രത്തിൽ ഒത്തുചേർന്ന് അവിടെനിന്ന് പഞ്ചവാദ്യത്തിന്റെയും ഗജവീരന്മാരുടെയും അകമ്പടിയോടെ മംഗലാംകുന്നു വഴി പരിയാനംമ്പറ്റ ക്ഷേത്രസന്നിധിയിലേക്ക് എത്തിചേരുന്നു.
കിഴക്കൻ പൂരം
കിഴക്കൻ പൂരം കാട്ടുകുളം ശിവക്ഷേത്രം, താനായ്ക്കൽ ക്ഷേത്രം, എടമന വിഷ്ണുക്ഷേത്രം, പുഞ്ചപ്പാടം എന്നിവിടങ്ങളിൽ നിന്ന് പുറപ്പെട്ട് അമ്മയുടെ കിഴക്കേ മുറ്റത്ത് പഞ്ചവാദ്യത്തിന്റെയും ഗജവീരൻ മാരുടെയും അകമ്പടിയോടെ ക്ഷേത്രമുറ്റത്ത് അണിനിരക്കുന്നു.ആലവട്ടവും വെൻ ചാമരവും കുടമാറ്റവും കിഴക്കൻ പൂരത്തിന് മാറ്റുകൂട്ടുന്നു.
പടിഞ്ഞാറൻ പൂരം
അടക്കാപുത്തൂർ ശേഖരപുരം ധന്വന്തരി ക്ഷേത്രം, ഹെസ്ക്കൂൾ, കുളക്കാട് ശിവക്ഷേത്രം, കല്ലുവഴി മേക്കാംകാവിൽ നിന്നും പുറപ്പെട്ട് കല്ലുവഴി വള്ളൂർമന ജംഗഷനിൽ സംഗമിച്ച് പടിഞ്ഞാറെ ആൽത്തറ വഴി ക്ഷേത്രാങ്കണത്തിൽ എത്തിച്ചേരുന്നു. പഞ്ചവാദ്യവും ഗജവീരൻ മാരും പടിഞ്ഞാറൻ പൂരത്തിന് നിറപ്പൊലിമയേകുന്നു.
കുറിപ്പുകൾ
കേരളത്തിലെ സിനിമാക്കാരുടെ വള്ളുവനാട്ടിലെ പ്രധാനപ്പെട്ട ഒരു ചിത്രീകരണസ്ഥലമായി ശ്രീ പരിയാനമ്പറ്റ ക്ഷേത്രം അടുത്തലകാലത്തായി മാറിക്കഴിഞ്ഞു.
അവലംബം
വർഗ്ഗം:പാലക്കാട് ജില്ലയിലെ ക്ഷേത്രങ്ങൾ
വിന്നിപ്പെഗ് തടാകം
കാനഡയിലെ ആറാമത്തെ ഏറ്റവും വലിയ ശുദ്ധജല തടാകവും പൂർണ്ണമായും കാനഡയുടെ അതിർത്തിക്കുള്ളിലായി സ്ഥിതിചെയ്യുന്ന മൂന്നാമത്തെ വലിയ ശുദ്ധജല തടാകവുമായ ഇത് താരമ്യേന ആഴം കുറഞ്ഞതാണ്. വടക്കൻ, തെക്കൻ ബേസിനുകൾക്കിടയിലായുള്ളതും ഏകദേശം 36 മീറ്റർ (118 അടി) ആഴത്തിലുള്ള ഒരു ഇടുങ്ങിയ ചാനൽ ഒഴികെയുള്ള തടാകത്തിന്റെ മറ്റു ഭാഗങ്ങളുടെ ശരാശരി ആഴം 12 മീറ്ററാണ് (39 അടി). ഭൂമിയിലെ പതിനൊന്നാമത്തെ ഏറ്റവും വലിയ ശുദ്ധജല തടാകമാണിത്. തടാകത്തിന്റെ കിഴക്കു ഭാഗത്തായുള്ള പ്രാക്തന ബോറിയൽ വനങ്ങളും നദികളും ഐക്യരാഷ്ട്ര സംഘടനയുടെ ലോകപൈതൃക ഉദ്യാന പദവിയിലേയ്ക്ക് ഉയർത്തപ്പെട്ടിരിക്കുന്നു. വടക്ക് മുതൽ തെക്ക് വരെ 416 കിലോമീറ്റർ (258 മൈൽ) നീളമുള്ള ഈ തടാകം, വിദൂരമായ മണൽ ബീച്ചുകൾ, ബൃഹത്തായതും കിഴുക്കാംതൂക്കായതുമായ ചുണ്ണാമ്പുകൽ പാറക്കെട്ടുകൾ, ചില ഭാഗങ്ങളിൽ നിരവധി വവ്വാലുകൾ ആവസാകേന്ദ്രമായ ഗുഹകളുമടങ്ങിയതാണ്. ലോകത്തിലെ ഏറ്റവും വലിയ ജലസംഭരണികളിൽ ഒന്നായി മണിറ്റോബ ഹൈഡ്രോ തടാകത്തെ ഉപയോഗിക്കുന്നു. തടാകത്തിൽ പല ദ്വീപുകളും ഉണ്ടെങ്കിലും അവരിൽ ഭൂരിഭാഗവും അവികസിതമാണ്.
അവലംബം
വർഗ്ഗം:കാനഡയിലെ തടാകങ്ങൾ
അന്റോണിയോ തബുക്കി
ഇറ്റാലിയൻ എഴുത്തുകാരനും പോർട്ടുഗീസ് ഭാഷാ വിദഗ്ദ്ധനുമായിരുന്നു അന്റോണിയോ തബുക്കി.(ജ:സെപ്റ്റം: 24, 1943 – മാർച്ച് 25, 2012) ഫെർണാണ്ടോ പെസ്സ്വായുടെ കൃതികൾ അദ്ദേഹം ഇറ്റാലിയൻ ഭാഷയിലേക്ക് ഭാഷാന്തരം ചെയ്യുകയുണ്ടായി. തബൂക്കിയുടെ ഉപന്യാസങ്ങളും കൃതികളും  അനേകം ഭാഷകളിലേയ്ക്ക് ഭാഷാന്തരം ചെയ്യപ്പെടുകയുണ്ടായി.ചില സൃഷ്ടികൾഫ്രഞ്ച് ബഹുമതികൾക്ക് അർഹമായി. നോബൽ പുരസ്കാരത്തിനും തബൂക്കി ശുപാർശ ചെയ്യപ്പെട്ടിരുന്നു.
നോവലിസ്റ്റ് എന്ന നിലയിൽ തബൂക്കി ശ്രദ്ധിയ്ക്കപ്പെട്ടത് ഇന്ത്യയെ കേന്ദ്രീകരിച്ച് രചിച്ച ഇന്ത്യൻ നോക്റ്റൂൺ(Indian Nocturne)എന്ന കൃതിയിലുടെയാണ്.1984 ൽ ആണ് ഈ കൃതി പ്രസിദ്ധീകരിയ്ക്കപ്പെട്ടത്. ഇന്ത്യയിൽ വച്ചുകാണാതായ സേവ്യർ എന്ന പോർട്ടുഗീസുകാരനെ തേടി സുഹൃത്തു നടത്തുന്ന അന്വേഷണമാണ് ഈ കൃതിയുടെ ഇതിവൃത്തം. തബൂക്കിയുടെ മറ്റൊരു വിഖ്യാതകൃതിയാണ് ''ദമാസീനോ മൊണ്ടേറിയോയുടെ കാണാതായ തല" (The Missing Head of Damasceno Monteiro). ഈ നോവൽ നിഷ്ഠൂരമായ ഒരു കൊലപാതകത്തിന്റെ  വാസ്തവം പുറത്തുകൊണ്ടുവരുന്നതിനു കാരണമായ രചനയാണ്.  യൂറോപ്യൻ യൂണിയന്റെ സ്ട്രാസ് ബർഗിലുള്ള കാര്യാലയത്തിൽഗവേഷണം നടത്തിയാണ് ഈ നോവലിനുള്ള വസ്തുതകൾ അദ്ദേഹം ശേഖരിച്ചത്.
അവലംബം
വർഗ്ഗം:ഇറ്റാലിയൻ എഴുത്തുകാർ വർഗ്ഗം:1943-ൽ ജനിച്ചവർ
അടിമക്കച്ചവടം
പി. സുകുമാരന്റെ നിർമ്മണത്തിൽ പ്രശസ്ത സംവിധായകൻ ഹരിഹരൻ സംവിധാനം ചെയ്ത് 1978-ൽ തീയേറ്ററുകളിലെത്തിയ ഒരു മലയാള ചലച്ചിത്രമാണ് അടിമക്കച്ചവടം. ഈ ചിത്രത്തിൽ എം.ജി. സോമൻ, ജയൻ, ജയഭാരതി, കെ.പി.എ.സി. ലളിത, അടൂർ ഭാസി എന്നിവരാണ് പ്രധാന കഥാപാത്രങ്ങളെ അവതരിപ്പിച്ചത്. മങ്കൊമ്പ് ഗോപാലകൃഷ്ണൻ രചിച്ച ഈ ചിത്രത്തിലെ ഗാനങ്ങൾക്ക് സംഗീതം നിർവ്വഹിച്ചത് ജി. ദേവരാജനായിരുന്നു.
ഗാനങ്ങൾ
മങ്കൊമ്പ് ഗോപാലകൃഷ്ണൻ രചിച്ച ഈ ചിത്രത്തിലെ ഗാനങ്ങൾക്ക് ജി. ദേവരാജൻ സംഗീതം നൽകിയിരിക്കുന്നു.
പുറംകണ്ണികൾ
വർഗ്ഗം:1978-ൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:ഹരിഹരൻ സംവിധാനം ചെയ്ത ചലച്ചിത്രങ്ങൾ വർഗ്ഗം:ജി. ദേവരാജൻ സംഗീതം നൽകിയ ചലച്ചിത്രങ്ങൾ വർഗ്ഗം:മങ്കൊമ്പ്-ദേവരാജൻ ഗാനങ്ങൾ വർഗ്ഗം:മങ്കൊമ്പ് ഗോപാലകൃഷ്ണന്റെ ഗാനങ്ങൾ വർഗ്ഗം:എം.ജി. സോമൻ അഭിനയിച്ച മലയാളചലച്ചിത്രങ്ങൾ വർഗ്ഗം:ജയൻ അഭിനയിച്ച മലയാളചലച്ചിത്രങ്ങൾ വർഗ്ഗം:ജയഭാരതി അഭിനയിച്ച മലയാളചലച്ചിത്രങ്ങൾ വർഗ്ഗം:സോമൻ-ജയഭാരതി ജോഡി വർഗ്ഗം:കെ.ടി. മുഹമ്മദ് തിരക്കഥയെഴുതിയ ചലച്ചിത്രങ്ങൾ വർഗ്ഗം:ജെ. വില്യംസ് ഛായാഗ്രഹണം ചെയ്ത ചലച്ചിത്രങ്ങൾ വർഗ്ഗം:എം.എസ്. മണി ചിത്രസംയോജനം നടത്തിയ മലയാളചലച്ചിത്രങ്ങൾ വർഗ്ഗം:ബഹദൂർ അഭിനയിച്ച ചലച്ചിത്രങ്ങൾ വർഗ്ഗം:അടൂർ ഭാസി അഭിനയിച്ച മലയാളചലച്ചിത്രങ്ങൾ വർഗ്ഗം:ഭാസി-ബഹദൂർ ജോഡി വർഗ്ഗം:കെ.ടി. മുഹമ്മദ് കഥയെഴുതിയ ചലച്ചിത്രങ്ങൾ വർഗ്ഗം:കെ.ടി. മുഹമ്മദ് സംഭാഷണമെഴുതിയ ചലച്ചിത്രങ്ങൾ
നെൽസൺ, ന്യൂസിലൻഡ്
ന്യൂസിലന്റിലെ ദക്ഷിണ ദ്വീപിലുള്ള ഒരു നഗരമാണ് നെൽസൺ. 1841-ൽ സ്ഥാപിതമായ നെൽസൺ ന്യൂസിലൻഡിലെ രണ്ടാമത്തെയും ദക്ഷിണദ്വീപിലെ ഏറ്റവും പുരാതനവുമായ നഗരമാണ്. .ഒരു ടൂറിസ്റ്റ് നഗരമാണ് നെൽസൺ. ഇവിടെ എല്ലാ വർഷവും നടക്കാറുള്ള കലാമേള (നെൽസൺ ആർട്സ് ഫെസ്റ്റിവൽ) പ്രസിദ്ധമാണ്. ടാസ്മാനിയൻ കടൽത്തീരത്തെ ഈ സുഖവാസകേന്ദ്രത്തിൽ അൻപതിനായിരത്തോളം പേർ താമസിക്കുന്നു.
=അവലംബം=
External links
വർഗ്ഗം:ന്യൂസീലൻഡ് വർഗ്ഗം:ന്യൂസീലൻഡിലെ പട്ടണങ്ങൾ
വൈറ്റ് ഡ്രിൻ
കൊസോവോ വടക്കൻ അൽബേനിയ എന്നിവിടങ്ങളിലൂടെ ഒഴുകുന്ന 140 കിലോമീറ്റർ (87 മൈൽ) ദൈർഘ്യമേറിയ ഡ്രിൻ നദിയുടെ പ്രധാന നീർച്ചാൽ ആണ് വൈറ്റ് ഡ്രിൻ(Drini i Bardhë, Бели Дрим / Beli Drim).
കൊസോവോ
വൈറ്റ് ഡ്രിന്നിന്റെ ആർക്ക് ആകൃതിയിലുള്ള 122 കിലോമീറ്റർ (76 മൈൽ) ദൈർഘ്യമുള്ള പ്രവാഹമായ കൊസോവോ വിഭാഗം പൂർണ്ണമായും കൊസോവോയുടെ സെമി കാർസ്റ്റ് ഭാഗത്താണ് ഒഴുകുന്നത്. പെജ പട്ടണത്തിന്റെ വടക്ക് ഭാഗത്തുള്ള ഷ്ലെബ് പർവ്വതത്തിന്റെ തെക്കൻ ചരിവുകളിലാണ് നദി ഉത്ഭവിക്കുന്നത്. റഡാവസ്ക ഗുഹയ്ക്കടുത്താണ് നദിയുടെ നീരുറവകൾ. ഗുഹ മൾട്ടി ലെവൽ ആണ്. കൂടുതൽ പര്യവേക്ഷണം ചെയ്യപ്പെടുന്നില്ല. അതിനകത്ത് ഒരു തടാകവുമുണ്ട്.
പുറത്തേക്കുള്ള കണ്ണികൾ
വർഗ്ഗം:അൽബേനിയയിലെ നദികൾ വർഗ്ഗം:യൂറോപ്പിലെ അന്താരാഷ്ട്ര നദികൾ
കരിചാള
ഇതും കാണുക
കേരളത്തിലെ മൽസ്യങ്ങളുടെ പട്ടിക
വർഗ്ഗം:കേരളത്തിലെ മത്സ്യങ്ങൾ വർഗ്ഗം:കടൽ മത്സ്യങ്ങൾ
ഹിക്കായത് സെറി രാമ
ഹിക്കായത് സെറി രാമ എന്നത്  രാമായണത്തെ ആധാരമാക്കിയുള്ള മലയ് ഇതിഹാസമാണ്. പ്രധാനകഥ സംസൃത വകഭേദത്തിലുള്ള മൂലഗ്രന്ഥത്തെ ഓർമ്മിപ്പിക്കുന്നു. എന്നാൽ ഇതിന്റെ ചില ഭാഗങ്ങളിൽ അക്ഷരവിന്യാസം, കഥാപാത്രങ്ങളുടെ പേരുകളുടെ ഉച്ചാരണം എന്നിവയിൽ പ്രാദേശിക പശ്ചാത്തലത്തിനനുസൃതമായി മാറ്റം വരുത്തിയിട്ടുണ്ട്. ഇതിഹാസത്തിന്റെ വികസിതരൂപങ്ങളായ ഉപകഥകൾ അപ്രധാനകഥാപാത്രങ്ങളെ നവീകരിച്ച് പ്രധാനകഥാപാത്രങ്ങളാക്കിയതോ, പുതിയ കഥാപാത്രങ്ങളെ രൂപപ്പെടുത്തിയതോ ആണ്. ഉദാഹരണത്തിന്, മലയ് എഴുത്തുകാരും, കഥപറച്ചിൽകാരും ലാവോ ഫ്രാ ലക് ഫ്രാ ലാമിലേതുപോലെ ലക്ഷ്മണന് (ലക്സമണ) മുതിർന്ന രാജകുമാരനായ രാമനേക്കാളും പ്രധാന്യവും, കർത്തവ്യവുമുള്ള രീതിയിൽ മാറ്റങ്ങൾ വരുത്തിയിട്ടുണ്ട്. നീതിമാനും, ധർമ്മനിഷ്ഠനുമായ രാമൻ രോഗബാധിതനാകുന്നു. പലപ്പോഴും  ലക്ഷ്മണൻ അദ്ദേഹത്തിന് എതിരായി പ്രവർത്തിക്കുമ്പോൾ അദ്ദേഹത്തിന്റെ കഥാപാത്രം തിർശ്ശീലയ്ക്കു പിന്നിലേക്ക് മാറുന്നു.
അവലംബം
* Center for South East Asian Studies: The Ramayana in South East Asia
ലൈറ്റ്ഹൗസ് ഹിൽ
ലഘുചിത്രം| ടാഗോർ പാർക്കിലെ ലൈറ്റ് ഹൗസ് ദക്ഷിണേന്ത്യയിലെ മംഗലാപുരം നഗരത്തിന്റെ ഹൃദയഭാഗമായ ഹമ്പൻകട്ടയിലാണ് ലൈറ്റ് ഹൗസ് ഹിൽ സ്ഥിതി ചെയ്യുന്നത്. ഹൈദർ അലി നിർമ്മിച്ച ഇത് മൈസൂർ നാവികസേനയുടെ സുൽത്താനേറ്റിന്റെ വാച്ച് ടവറായി ഉപയോഗിച്ചു.
മതസ്ഥാപനങ്ങൾ
സെന്റ് അലോഷ്യസ് ചാപ്പൽ, ഇഡ്ഗാ പള്ളി എന്നിവയാണ് ഇവിടത്തെ പ്രശസ്തമായ മതസ്ഥാപനങ്ങൾ.
പൊതു സ്ഥാപനങ്ങൾ
സിറ്റി സെൻട്രൽ ലൈബ്രറി സെന്റ് അലോഷ്യസ് കോളേജിന് സമീപമാണ് സ്ഥിതിചെയ്യുന്നത്. മംഗലാപുരം സിറ്റി കോർപ്പറേഷനാണ് ഈ ലൈബ്രറി നടത്തുന്നത്. മംഗലാപുരത്തിനുള്ളിൽ സിറ്റി സെൻട്രൽ ലൈബ്രറിക്ക് നിരവധി ശാഖകളുണ്ട്.
വിളക്കുമാടം
മൈസൂരിലെ ഭരണാധികാരിയായ ഹൈദർ അലിയാണ് ഈ "ലൈറ്റ് ഹൗസ് "നിർമ്മിച്ചത്. അദ്ദേഹത്തിന്റെയും മകനായ ടിപ്പുസുൽത്താന്റെയും കീഴിലുള്ള നാവികസേനയുടെ വാച്ച് ടവറായിരുന്നു ഇത്. കുന്നിലെ കൂറ്റൻ കാവൽ ഗോപുരം പിന്നീട് ബ്രിട്ടീഷുകാരുടെ താവളമായി. അവിടെ നിന്ന് ബ്രിട്ടീഷ് നാവികസേനയിലെ നിരവധി റസിഡന്റ് കമാൻഡർമാർ യാത്രാ കപ്പലുകളുടെ ചലനം നിരീക്ഷിച്ചിരുന്നു. ലൈറ്റ് ഹൗസിന്റെ അടിത്തറയിൽ ഒരു ലൈബ്രറിയുണ്ട്. സ്വാതന്ത്ര്യസമര സേനാനിയായ കർണാട് സദാശിവ് റാവുവിന്റെ പേരിലുള്ള ഒരു വായനാ മുറിയും ഈ ഗ്രന്ഥശാലയിലുണ്ട്.
പരാമർശങ്ങൾ
വർഗ്ഗം:വിളക്കുമാടങ്ങൾ വർഗ്ഗം:കർണാടകയിലെ കെട്ടിടങ്ങളും നിർമ്മിതികളും
റ്റുബാക്കോ മൊസൈക്ക് വൈറസ്
ടൊബാമോവൈറസ് ജനുസ്സിൽ ഉൾപ്പെടുന്ന പോസിറ്റീവ്-സെൻസ് സിംഗിൾ-സ്ട്രാൻഡഡ് ആർ‌എൻ‌എ വൈറസ് സ്പീഷീസാണ് ടൊബാക്കോ മൊസൈക് വൈറസ് ( ടി‌എം‌വി ), ഇത്, പ്രത്യേകിച്ച് പുകയിലയേയും സോളനേസി കുടുംബത്തിലെ മറ്റ് അംഗങ്ങളേയും ഉൾപ്പെടെ വൈവിധ്യമാർന്ന സസ്യങ്ങളെയാണ് ബാധിക്കുന്നത്. ഈ വൈറസിന്റെ ബാധമൂലം " മൊസൈക്കിന്റെ " പോലെയുള്ള അടയാളങ്ങൾ (വൈറസിന് ഈ പേര് വരാനുള്ള കാരണമിതാണ്), നിറവ്യത്യാസം എന്നിങ്ങനെയുള്ള പ്രത്യേക പാറ്റേണുകൾ ഇലകളിൽ ഉണ്ടാക്കുന്നു. ആദ്യമായി കണ്ടെത്തിയ വൈറസാണ് ടിഎംവി. പത്തൊൻപതാം നൂറ്റാണ്ടിന്റെ അവസാനം മുതൽ ഒരു ബാക്ടീരിയേതര അണുബാധ പുകയില വിളകൾക്ക് നാശമുണ്ടാക്കുന്നുവെന്ന് അറിയാമായിരുന്നെങ്കിലും, 1930 വരെ രോഗകാരി ഒരു വൈറസാണെന്ന് തിരിച്ചറിഞ്ഞിരുന്നില്ല. രോഗകാരിയായി തിരിച്ചറിഞ്ഞ ആദ്യ വൈറസാണ് ഇത്.